               AN COIMISIÚN EORPACH
            An Bhruiséil,8.7.2021
            COM(2021) 372 final
            2021/0184(NLE)

            Togra le haghaidh
            CINNEADH ÓN gCOMHAIRLE
            maidir le haontachas an Aontais Eorpaigh leis an gCoinbhinsiún um Chaomhnú agus um Bainistiú Acmhainní Iascaigh na Mórmhara san Aigéan Ciúin Thuaidh.

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  An 22 Meitheamh 2018
                     1
                   thug an Chomhairle údarú don Choimisiún dul i mbun caibidlíochta maidir leis an Aontas Eorpach aontú don Choinbhinsiún um Chaomhnú agus um Bainistiú Acmhainní Iascaigh na Mórmhara san Aigéan Ciúin Thuaidh (ʻan Coinbhinsiúnʼ).

                  Faoi Airteagal 24, mír 2(a) den Choinbhinsiún, féadfaidh na Páirtithe Conarthacha de chomhthoil, cuireadh a thabhairt d’eagraíochtaí réigiúnacha um chomhtháthú eacnamaíoch, ar mian lena soithí iascaireachta dul i mbun iascaireachta i Limistéar Cur Chun Feidhme an Choinbhinsiúin, aontú don Choinbhinsiún.

                  Chuir an tAontas iarrataí isteach ar aontú don Choinbhinsiún in 2018, 2019, 2020 agus 2021. Ní raibh Coimisiún Iascaigh an Aigéin Chiúin Thuaidh (NPFC), an comhlacht a bunaíodh leis an gCoinbhinsiún chun an t‑iascach sa limistéar a chumhdaítear leis an gCoinbhinsiún a bhainistiú, ní raibh sé in ann teacht ar chomhthoil maidir le hiarrataí 2018 agus 2019 ón Aontas ag an gceathrú seisiún agus ag an gcúigiú seisiún bliantúil in 2018 agus 2019 faoi seach. Ní raibh aon seisiún bliantúil ann in 2020 mar gheall ar phaindéim COVID‑19, mar sin níor mheas NPFC iarratas 2020 ón Aontas. Ag an séú seisiún bliantúil a bhí ag Coimisiún Iascaigh an Aigéin Chiúin Thuaidh ón 23 go dtí an 25 Feabhra 2021, ghlac sé le hiarraidh ón Aontas agus d’iarr sé, de chomhthoil, ar an Aontas aontú don Choinbhinsiún agus na hionstraimí daingniúcháin a thaisceadh leis an Taiscí, Rialtas Phoblacht na Cóiré.

                  Trí aontú don Choinbhinsiún, tá sé d’aidhm ag an Aontas freastal ar an spéis atá ag na Ballstáit agus ag soithí an Aontais lena mbaineann rochtain a fháil ar na hacmhainní iascaigh i Limistéar Cur i bhFeidhm an Choinbhinsiúin. Tá sé d’aidhm ag an Aontas freisin a áirithiú go ndéanfar na hacmhainní bitheolaíocha muirí agus an comhshaol muirí arna mbainistiú ag NPFC a shaothrú, a bhainistiú agus a chaomhnú ar bhealach inbhuanaithe.

                  Is le haghaidh Cinneadh ón gComhairle atá an togra seo maidir le haontú don Choinbhinsiún tar éis toiliú a fháil ó Pharlaimint na hEorpa.

               •Comhsheasmhacht le forálacha beartais atá sa réimse beartais cheana

                  Is éard atá in Eagraíochtaí Réigiúnacha Bainistíochta Iascaigh: eagraíochtaí idirnáisiúnta tíortha, ar stáit chósta cuid acu; eagraíochtaí réigiúnacha um chomhtháthú eacnamaíoch, amhail an tAontas Eorpach; agus eintitis iascaireachta a bhfuil leasanna iascaireachta acu i limistéar ar leith. Bainistíonn roinnt RFMOnna na stoic éisc uile a fhaightear i gceantar ar leith, ach díríonn roinnt eile acu ar speicis mhórimirceacha ar leith, go háirithe tuinnín, ar fud na limistéar tíreolaíoch fairsing. Cé gur ról comhairleach agus sin uile atá ag roinnt de na heagraíochtaí sin, tá cumhachtaí bainistíochta ag a bhformhór chun teorainneacha ar iarrachtaí gabhála agus iascaireachta a shocrú, anuas ar bhearta teicniúla, agus oibleagáidí rialaithe.

                  I gcomhréir leis an Teachtaireacht ón gCoimisiún maidir le ‘Rannpháirtíocht in eagraíochtaí iascaigh réigiúnacha’
                     2
                  , le hAirteagail 28 agus 29 de Rialachán (AE) Uimh. 1380/2013 maidir leis an gComhbheartas Iascaigh
                     3
                   agus leis na conclúidí ón gComhairle an 19 Márta 2012 i ndáil leis an Teachtaireacht ón gCoimisiún maidir leis an ngné sheachtrach den Chomhbheartas Iascaigh
                     4
                  , tá ról gníomhach ag an Aontas Eorpach, a bhfuil an Coimisiún ina ionadaí dó, i sé eagraíocht tuinníní agus i 11 eagraíocht neamhthuinníní.

                  Leis an Teachtaireacht Chomhpháirteach ó Ardionadaí an Aontais do Ghnóthaí Eachtracha agus don Bheartas Slándála agus ón gCoimisiún Eorpach maidir le ‘Rialachas idirnáisiúnta aigéan: ‘International ocean governance: an agenda for the future of oceans’ [Rialachas idirnáisiúnta na n‑aigéan: clár oibre le haghaidh thodhchaí na n‑aigéan]
                     5
                   agus leis na conclúidí ón gComhairle an 3 Aibreán 2017 maidir leis an Teachtaireacht Chomhpháirteach sin, cuirtear chun cinn bearta chun cur le héifeachtacht na n‑eagraíochtaí réigiúnacha um bainistíocht iascaigh agus, i gcás inarb ábhartha, a rialachas a fheabhsú. Is cuid lárnach é sin de ghníomhaíocht an Aontais sna fóraim sin.

               •Comhsheasmhacht le beartais eile de chuid an Aontais

                  Tá aontachas an Aontais leis an gCoinbhinsiún go hiomlán comhsheasmhach leis na Conclúidí ón gComhairle an 23 Deireadh Fómhair 2020 a mhéid a bhaineann leis an Teachtaireacht ón gCoimisiún maidir le ‘Straitéis Bithéagsúlachta an Aontais le haghaidh 2030’
                     6
                  .

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  An togra seo le haghaidh cinneadh ón gComhairle tá sé bunaithe ar Chonradh ar Fheidhmiú an Aontais Eorpaigh, agus go háirithe Airteagal 43(2), i gcomhar le hAirteagal 218(6)(a) de.

               •Coimhdeacht (i gcás inniúlacht neamheisiach)

                  Neamhbhainteach.

               •Comhréireacht

                  Neamhbhainteach.

               •An rogha ionstraime

               Le hAirteagal 218(6)(a) den Chonradh ar Fheidhmiú an Aontais Eorpaigh teastaíonn togra ón gCoimisiún chun go nglacfadh an Chomhairle an Cinneadh seo, le toiliú ó Pharlaimint na hEorpa.

               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Neamhbhainteach.

               •Comhairliúcháin leis na páirtithe leasmhara

                  D’iarr na Ballstáit agus roinnt oibreoirí iascaireachta aonair de chuid an Aontais ar an gCoimisiún tús a chur le caibidlíocht aontachais ag deireadh 2017. Chuathas i gcomhairle leis na heagraíochtaí agus leis na grúpaí sainleasa ábhartha go luath in 2018 chun a áirithiú go gcuirfí a dtuairimí san áireamh i gcaibidlíocht a dhéanfaí amach anseo maidir le haontachas féideartha an Aontais leis an gCoinbhinsiún. Ina measc bhí ionadaithe ó údaráis riaracháin na mBallstát, tionscal iascaigh an Aontais agus eagraíochtaí neamhrialtasacha, chomh maith le saoránaigh agus tomhaltóirí an Aontais. Le linn na gcomhairliúchán sin, d’áitigh tionscal iascaigh an Aontais ar institiúidí an Aontais an comhaontú lena gceadaítear do chabhlach an Aontais tús a chur le hiascaireacht i Limistéar Cur i bhFeidhm an Choinbhinsiúin a dhaingniú a luaithe is féidir. Is é an tuairim a bhí acu gurbh é an cur chuige dhá chéim an bealach ba thapúla chun sin a bhaint amach, cur chuige a d’fhágfadh go mbeadh an tAontas ina Pháirtí Comhoibrithe Neamhchonarthach (CCN) den chéad uair agus é mar aidhm shainráite aige a bheith ina chomhalta iomlán de NPFC go luath ina dhiaidh sin. Ní bhfuarthas aon tuairim eile le linn na gcomhairliúchán.

                  Cé go ndearnadh foráil le sainordú na Comhairle go bhféadfaí dul i mbun caibidlíochta le NPFC chun cur ar a chumas don Aontas a bheith ina Pháirtí Comhoibríoch Neamhchonarthach. Measadh gurbh fhearr, áfach, ballraíocht iomlán a bhaint amach, ós rud é nach léireofaí go leordhóthanach le stádas PCN leibhéal agus déine na rannpháirtíochta atá beartaithe ag an Aontas in NPFC.

                  Bhí dlúthbhaint ag na páirtithe leasmhara freisin le hullmhú iarrataí ar aontachas ag an Aontas, agus bhí dlúthbhaint acu san ullmhú a bhí ann roimh an bplé aontachais a bhí ar siúl i seisiúin bhliantúla NPFC in 2018, 2019 agus 2021 agus le linn an phlé sin.

               •Bailiú agus úsáid saineolais

                  Neamhbhainteach.

               •Measúnú tionchair

                  Neamhbhainteach.

               •Oiriúnacht rialála agus simpliú

                  Neamhbhainteach.

               •Cearta bunúsacha

                  Neamhbhainteach.

               4.IMPLEACHTAÍ BUISÉADACHA

               Le haontachas an Aontais leis an gCoinbhinsiún ní mór ranníocaíocht bhliantúil airgeadais a íoc le NPFC ó líne bhuiséid 8.5.2 (‘Ranníocaíochtaí éigeantacha le ERBInna agus le hEagraíochtaí Idirnáisiúnta eile’), ranníocaíocht a mheastar a bheith timpeall EUR 60 000 in aghaidh na bliana. D’fhéadfadh méadú teacht ar ranníocaíocht an Aontais, de réir na hiascaireachta a dhéanfaidh sé amach anseo sa Réimse Cur i bhFeidhm. Beidh na riachtanais bheachta mar chuid de na méideanna a leagtar síos sna línte buiséid ábhartha sa nós imeachta buiséadach bliantúil.

                  Is dócha go ndéanfar ranníocaíochtaí deonacha le buiséad NPFC faoi líne bhuiséid 8.4.02 freisin, go háirithe chun taighde eolaíoch a chur chun cinn. Meastar gurb ionann na ranníocaíochtaí sin agus thart ar EUR 200 000 in aghaidh na bliana. Déantar foráil sa líne bhuiséid seo freisin maidir le cúnamh teicniúil chun tacú le comhairle eolaíoch a sholáthar ag cruinnithe NPFC. Meastar gurb é EUR 10 000 in aghaidh na bliana an costas a bhainfidh leis sin. Beidh na riachtanais bheachta mar chuid de na méideanna a leagtar síos sna línte buiséid ábhartha sa nós imeachta buiséadach bliantúil.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Neamhbhainteach.

               •Doiciméid mhíniúcháin (i gcás treoracha)

                  Neamhbhainteach.

               •Míniúchán mionsonraithe ar fhorálacha sonracha an togra

                  Neamhbhainteach.

               2021/0184 (NLE)

               Togra le haghaidh

               CINNEADH ÓN gCOMHAIRLE

               maidir le haontachas an Aontais Eorpaigh leis an gCoinbhinsiún um Chaomhnú agus um Bainistiú Acmhainní Iascaigh na Mórmhara san Aigéan Ciúin Thuaidh.

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2), i gcomhar le hAirteagal 218(6)(a) de,

               Ag féachaint don togra ón gCoimisiún Eorpach,

               Ag féachaint don toiliú ó Pharlaimint na hEorpa
                  7
               ,

               De bharr an mhéid seo a leanas:

               (1)An 22 Meitheamh 2018
                  8
                thug an Chomhairle údarú don Choimisiún Eorpach tús a chur leis an gcaibidlíocht le Coimisiún Iascaigh an Aigéin Chiúin Thuaidh maidir leis an Aontas Eorpach aontú don Choinbhinsiún um Chaomhnú agus um Bainistiú Acmhainní Iascaigh na Mórmhara san Aigéan Ciúin Thuaidh (ʻan Coinbhinsiúnʼ).

               (2)Tá an tAontas inniúil ar bhearta a ghlacadh chun acmhainní bitheolaíocha mara a chaomhnú faoin gComhbheartas Iascaigh agus ar chomhaontuithe a dhéanamh le tríú tíortha agus le heagraíochtaí idirnáisiúnta.

               (3)De bhun Chinneadh 98/392/CE ón gComhairle
                  9
               , is Páirtí Conarthach é an tAontas i gCoinbhinsiún na Náisiún Aontaithe maidir le Dlí na Farraige an 10 Nollaig 1982, ar coinbhinsiún é lena gceanglaítear ar chomhaltaí uile an chomhphobail idirnáisiúnta oibriú i gcomhar le chéile i dtaca le hacmhainní bitheolaíocha na farraige a chaomhnú agus a bhainistiú.

               (4)De bhun Chinneadh 98/414/CE ón gComhairle
                  10
               , is Páirtí Conarthach é an tAontas sa Chomhaontú maidir le forálacha Choinbhinsiún na Náisiún Aontaithe maidir le Dlí na Farraige an 10 Nollaig 1982 a chur chun feidhme i ndáil le Caomhnú agus le Bainistiú Stoc Éisc Traslimistéir agus Stoc Éisc Mór-Imirceach.

               (5)Ag an séú seisiún bliantúil a bhí ag Coimisiún Iascaigh an Aigéin Chiúin Thuaidh ón 23 go dtí an 25 Feabhra 2021, d’iarr sé ar an Aontas Eorpach aontú don Choinbhinsiún
                  11
               .

               (6)Trí aontú don Choinbhinsiún, ba cheart go gcuirfí le comhsheasmhacht chur chuige an Aontais i leith an chaomhnaithe ar fud aigéin an domhain agus neartófaí tiomantas an Aontais i dtaca le caomhnú fadtéarmach agus úsáid inbhuanaithe na n‑acmhainní iascaigh ar fud an domhain freisin. I gcomhréir leis an Teachtaireacht Chomhpháirteach ó Ardionadaí an Aontais do Ghnóthaí Eachtracha agus don Bheartas Slándála agus ón gCoimisiún Eorpach dar teideal ‘International ocean governance: an agenda for the future of oceans’ [Rialachas idirnáisiúnta na n‑aigéan: clár oibre le haghaidh thodhchaí na n‑aigéan] agus na conclúidí ón gComhairle maidir leis an teachtaireacht chomhpháirteach sin, is cuid lárnach de ghníomhaíocht an Aontais sna fóraim sin, bearta a chur chun cinn chun tacú agus cur le héifeachtacht na n‑eagraíochtaí réigiúnacha um bainistíocht iascaigh
                  12
               .

               (7)Chuathas i gcomhairle leis an Maoirseoir Eorpach ar Chosaint Sonraí i gcomhréir le hAirteagal 42(1) de Rialachán (AE) 2018/1725 ó Pharlaimint na hEorpa agus ón gComhairle
                  13
                agus thug sé tuairim an […].

               (8)Ba cheart don Aontas Eorpach, dá bhrí sin, aontú don Choinbhinsiún,

               TAR ÉIS AN CINNEADH SEO A GHLACADH:

               Airteagal 1

               Formheastar leis seo, thar ceann an Aontais, aontachas an Aontais Eorpaigh leis an gCoinbhinsiún um Chaomhnú agus um Bainistiú Acmhainní Iascaigh na Mórmhara san Aigéan Ciúin Thuaidh.

               Tá téacs an Choinbhinsiúin i gceangal leis an gCinneadh seo.

               Airteagal 2

               Déanfaidh an Coimisiún, thar ceann an Aontais, an ionstraim aontachais a thaisceadh le Rialtas Phoblacht na Cóiré ag gníomhú dó ina cháil mar Thaiscí an Choinbhinsiúin, i gcomhréir le hAirteagal 24(4) den Choinbhinsiún, chun a léiriú gur thoiligh an tAontas le bheith faoi cheangal ag an gCoinbhinsiún.

               Airteagal 3

               Tiocfaidh an Cinneadh seo i bhfeidhm an lá a ghlacfar é
                  14
               .

               Arna dhéanamh sa Bhruiséil,

                     Thar ceann na Comhairle

                     An tUachtarán

               RÁITEAS AIRGEADAIS REACHTACH

               Clár na nÁbhar

               1.LEAGAN AMACH AN TOGRA/TIONSCNAIMH10

               1.1.Teideal an togra/tionscnaimh10

               1.2.Réimsí beartais lena mbaineann10

               1.3.Baineann an togra/tionscnamh le:10

               1.4.Cuspóirí10

               1.4.1.Cuspóirí ginearálta10

               1.4.2.Cuspóirí sonracha10

               1.4.3.An toradh agus an tionchar a bhfuil súil leo10

               1.4.4.Táscairí feidhmíochta11

               1.5.Forais an togra/tionscnaimh11

               1.5.1.Na ceanglais is gá a chomhlíonadh sa ghearrthéarma nó san fhadtéarma, lena n‑áirítear amlíne mhionsonraithe maidir le cur chun feidhme céimneach an tionscnaimh11

               1.5.2.Breisluach a bhaineann le rannpháirteachas an Aontais (d’fhéadfadh an breisluach a bheith ann mar thoradh ar fhachtóirí éagsúla, e.g. gnóthachain de thoradh comhordú, deimhneacht dhlíthiúil, breis éifeachtachta nó comhlántachtaí). Chun críocha an phointe seo, is é a chiallaíonn ‘breisluach a bhaineann le rannpháirteachas an Aontais’ an luach a thagann as idirghabháil an Aontais ar luach é atá sa bhreis ar an luach a bheadh ann dá mbeadh na Ballstáit ag feidhmiú leo féin.11

               1.5.3.Ceachtanna a foghlaimíodh ó thaithí eile den sórt sin san am a chuaigh thart12

               1.5.4.Comhoiriúnacht don Chreat Airgeadais Ilbhliantúil agus sineirgíochtaí a d’fhéadfadh a bheith ann le hionstraimí iomchuí eile12

               1.5.5.Measúnú ar na roghanna éagsúla maoinithe atá ar fáil, lena n‑áirítear na féidearthachtaí athshannadh a dhéanamh12

               1.6.Fad agus tionchar airgeadais an togra/tionscnaimh13

               1.7.Modhanna bainistíochta atá beartaithe13

               2.BEARTA BAINISTÍOCHTA14

               2.1.Rialacha faireacháin agus tuairiscithe14

               2.2.Córas bainistíochta agus rialaithe14

               2.2.1.An bonn cirt atá leis na modhanna bainistíochta, le sásraí cur chun feidhme an chistithe, leis na módúlachtaí íocaíochta agus leis an straitéis rialaithe atá beartaithe14

               2.2.2.Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú14

               2.2.3.Meastachán ar chost‑éifeachtúlacht na rialuithe agus an bonn cirt atá leis sin (cóimheas ‘costais rialaithe ÷ luach na gcistí gaolmhara arna mbainistiú’) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh)15

               2.3.Bearta chun calaois agus neamhrialtachtaí a chosc15

               3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH16

               3.1.Ceannteidil an chreata airgeadais ilbhliantúil agus na línte buiséid ar a n‑imreofar tionchar16

               3.2.An tionchar airgeadais a mheastar a bheidh ag an togra ar leithreasuithe17

               3.2.1.Achoimre ar an tionchar a mheastar a bheidh aige ar leithreasuithe faoi chomhair oibríochtaí17

               3.2.2.An t‑aschur a mheastar a chisteofar le leithreasuithe faoi chomhair oibríochtaí21

               3.2.3.Achoimre ar an tionchar a mheastar a bheidh aige ar leithreasuithe de chineál riaracháin23

               3.2.4.Comhoiriúnacht don chreat airgeadais ilbhliantúil reatha26

               3.2.5.Ranníocaíochtaí ó thríú páirtithe26

               3.3.An tionchar a mheastar a bheidh ar ioncam27

               RÁITEAS AIRGEADAIS REACHTACH

               1.LEAGAN AMACH AN TOGRA/TIONSCNAIMH

               1.1.Teideal an togra/tionscnaimh

                  Cinneadh ón gComhairle maidir le haontachas an Aontais Eorpaigh leis an gCoinbhinsiún um Chaomhnú agus Bainistiú Acmhainní Iascaigh na Mórmhara san Aigéan Ciúin Thuaidh

               1.2.Réimsí beartais lena mbaineann

                  Chun rialachas aigéan a chur chun cinn ar leibhéal idirnáisiúnta

               1.3.Baineann an togra/tionscnamh le:

               X beart nua

               ◻ beart nua a leanann treoirthionscadal/réamhbheart
                  15

               ◻ síneadh ar bheart atá ann cheana

               ◻ beart nó bearta a chumasc nó a atreorú i dtreo beart eile/beart nua

               1.4.Cuspóirí

               1.4.1.Cuspóirí ginearálta

                  Is iad seo a leanas cuspóirí straitéiseacha ilbhliantúla an Choimisiúin ar a bhfuil an togra/tionscnamh dírithe:

                  1) Comhaontú Glas don Eoraip

               –2) Eoraip níos láidre sa Domhan

               1.4.2.Cuspóirí sonracha

                  Cuspóir Sonrach Uimh. 1

                  Níos mó iascaigh inbhuanaithe iomaíocha ar fud an domhain faoi 2024

                  Cuspóir sonrach Uimh. 2

                  Níos mó iascaigh inbhuanaithe ar fud an domhain agus rialachas aigéan feabhsaithe faoi 2024

               1.4.3.An toradh agus an tionchar a bhfuil súil leo

               Sonraigh an tionchar a bheadh ag an togra/tionscnamh ar na tairbhithe/grúpaí ar a bhfuil sé dírithe.

                  Ba cheart rochtain a bheith ag na Ballstáit den Aontas Eorpach agus oibreoirí eacnamaíocha an Aontais ar Limistéar an Choinbhinsiúin, a bhainistíonn Coimisiún Iascaigh an Aigéin Chiúin Thuaidh (NPFC), ar comhlacht é a bhunaigh an Coimisiún chun na críche sin.

                  Le haontachas an Aontais leis an gCoinbhinsiún cuirfear cur chuige an Aontais i leith an chaomhnaithe chun cinn ar fud na n‑aigéan agus neartófar tiomantas an Aontais do chaomhnú fadtéarmach agus d’úsáid inbhuanaithe na n‑acmhainní iascaigh ar fud an domhain.

               1.4.4.Táscairí feidhmíochta

               Sonraigh na táscairí chun faireachán a dhéanamh ar dhul chun cinn agus ar ghnóthachain.

                  Líon shoithí iascaireachta an Aontais atá i mbun gníomhaíochtaí iascaireachta san iascach

                  Líon ghabhálacha an Aontais

                  Inbhuanaitheacht fhadtéarmach fheabhsaithe na stoc

                  Líon chruinnithe NPFC a d’fhreastail an tAontas orthu

               1.5.Forais an togra/tionscnaimh

               1.5.1.Na ceanglais is gá a chomhlíonadh sa ghearrthéarma nó san fhadtéarma, lena n‑áirítear amlíne mhionsonraithe maidir le cur chun feidhme céimneach an tionscnaimh

                  Tá oibreoirí an Aontais san Ísiltír, sa Liotuáin, sa Laitvia, sa Pholainn agus sa Ghearmáin ag iarraidh a n‑oibríochtaí iascaireachta a leathnú chuig an Aigéan Ciúin Thuaidh chun a róil mar ghníomhaithe domhanda a chomhdhlúthú a thuilleadh. Cuirfear barainneacht scála chun cinn freisin ós rud é go bhfuil cabhlach an Aontais i mbun oibríochtaí iascaireachta cheana féin níos faide ó dheas sa chomharsanacht san Eagraíocht Réigiúnach Bainistithe Iascaigh (ERBI), eadhon an Eagraíocht Réigiúnach um Bainistíocht Iascaigh san Aigéan Ciúin Theas (SPRFMO).

                  Le rannpháirtíocht an Aontais Eorpaigh in obair NPFC rannchuideofar freisin le hinbhuanaitheacht fhadtéarmach na stoc agus tacófar le taighde eolaíoch atá ábhartha maidir leis an Aigéan Ciúin Thuaidh i gcomhréir le cuspóirí seachtracha an Chomhbheartais Iascaigh (CBI).

               1.5.2.Breisluach a bhaineann le rannpháirteachas an Aontais (d’fhéadfadh an breisluach a bheith ann mar thoradh ar fhachtóirí éagsúla, e.g. gnóthachain de thoradh comhordú, deimhneacht dhlíthiúil, breis éifeachtachta nó comhlántachtaí). Chun críocha an phointe seo, is é a chiallaíonn ‘breisluach a bhaineann le rannpháirteachas an Aontais’ an luach a thagann as idirghabháil an Aontais ar luach é atá sa bhreis ar an luach a bheadh ann dá mbeadh na Ballstáit ag feidhmiú leo féin.

                  Cúiseanna le beart a dhéanamh ar leibhéal an Aontais (ex ante)

                  De réir Airteagal 3(1)(d) den Chonradh ar Fheidhmiú an Aontais Eorpaigh (CFAE), is faoi inniúlacht eisiach an Aontais Eorpaigh a thagann caomhnú acmhainní bitheolaíocha muirí.

                  Breisluach AE a mheastar a ghinfear (ex post)

                  I gcomhréir le hAirteagal 28 de Rialachán Uimh. 1380/2013 ón gComhairle maidir leis an gComhbheartas Iascaigh, is iad seo a leanas na príomhchuspóirí i dtaca le haontachas an Aontais leis an gCoinbhinsiún:

                  (a) chun na hacmhainní iascaigh faoi chúram NPFC a rochtain;

                  (b) chun tacú agus rannchuidiú go gníomhach le forbairt an eolais eolaíoch agus na comhairle eolaíche;

                  (c) chun comhtháthú beartais le tionscnaimh an Aontais a fheabhsú, agus aird ar leith á tabhairt ar ghníomhaíochtaí comhshaoil, trádála agus forbartha, agus chun comhsheasmhacht a neartú maidir leis na gníomhaíochtaí a dhéantar i gcomhthéacs comhair um fhorbairt agus comhair eolaíoch, theicniúil agus eacnamaíoch;

                  (d) chun rannchuidiú le gníomhaíochtaí iascaireachta inbhuanaithe atá inmharthana ar bhonn eacnamaíoch agus a chuireann fostaíocht chun cinn laistigh den Aontas;

                  (e) chun a áirithiú go bhfuil gníomhaíochtaí iascaireachta lasmuigh d’uiscí an Aontais bunaithe ar na prionsabail agus na caighdeáin chéanna is infheidhme faoi dhlí an Aontais i limistéar CBI agus ag an am céanna cothrom na Féinne a chur chun cinn le haghaidh oibreoirí an Aontais i dtaca le hoibreoirí tríú tír;

                  (f) chun tacú leis an ngníomhaíocht is gá agus í a chur chun cinn i ngach réimse idirnáisiúnta i ndáil le hiascaireacht NNN a dhíothú;

                  (g) chun bunú agus neartú sásra um chomhlíonadh de réir tíre a chur chun cinn.

               1.5.3.Ceachtanna a foghlaimíodh ó thaithí eile den sórt sin san am a chuaigh thart

                  Maidir le tosaíocht an Choimisiúin chun ról an Aontais mar ghníomhaí domhanda a neartú, cuid thábhachtach de sin is ea gníomhaíochtaí an Choimisiúin ar an leibhéal náisiúnta agus ar an leibhéal déthaobhach. Seasaimh an Aontais sna hEagraíochtaí Réigiúnacha Bainistithe Iascaigh ina bhfuil an tAontas Eorpach ina pháirtí conarthach, tá siad bunaithe ar an gcomhairle eolaíoch is fearr atá ar fáil, ar chaighdeáin agus prionsabail an Chomhbheartais Iascaigh agus ar an gcur chuige idirnáisiúnta atá againn maidir le rialachas aigéan. Mar sin féin, i geall ar sheasaimh na bPáirtithe Conarthacha eile, ní féidir tacaíocht iomlán a fháil i gcónaí. Déanann an Coimisiún ionadaíocht thar ceann an Aontais ag cruinnithe ERBI, agus dá bhrí sin tá AS MARE i dtús cadhnaíochta leis an gcaibidlíocht ábhartha, agus áirithítear go comhsheasmhach comhairliúcháin iomchuí leis na Ballstáit agus le páirtithe leasmhara ábhartha, chun cuspóirí an Chomhbheartais Iascaigh a chur chun cinn go domhanda.

               1.5.4.Comhoiriúnacht don Chreat Airgeadais Ilbhliantúil agus sineirgíochtaí a d’fhéadfadh a bheith ann le hionstraimí iomchuí eile

                  Leis an togra, cuirtear an clár oibre domhanda agus iltaobhach chun tosaigh maidir le hiascaigh inbhuanaithe a chur chun cinn ar fud an domhain chun dul i ngleic le saincheisteanna ríthábhachtacha amhail iascaireacht neamhdhleathach, neamhthuairiscithe agus neamhrialáilte (NNN) a dhíothú agus ró-acmhainn a laghdú.

                  Leis an togra, déantar an beartas iascaigh, an beartas forbartha, an beartas comhshaoil, an beartas trádála agus beartais eile a chomhtháthú ar bhealach níos fearr chun na cuspóirí maidir le rialachas inbhuanaithe freagrach a chur chun cinn a thuilleadh.

               1.5.5.Measúnú ar na roghanna éagsúla maoinithe atá ar fáil, lena n‑áirítear na féidearthachtaí athshannadh a dhéanamh

                  Tiocfaidh na ranníocaíochtaí airgeadais buiséadacha le NPFC ón gCiste Eorpach Muirí, Iascaigh agus Dobharshaothraithe (CEMID) i gcás ranníocaíochtaí saorálacha (deontais) agus ó ranníocaíochtaí éigeantacha le comhlachtaí idirnáisiúnta (an dá cheann faoi bhainistíocht dhíreach) le linn na tréimhse 2021-2027.

               1.6.Fad agus tionchar airgeadais an togra/tionscnaimh

               ◻ tréimhse theoranta

               –◻
                     i bhfeidhm ón [LL/MM]BBBB go dtí an [LL/MM]BBBB

               –◻
                     Tionchar airgeadais ó BBBB go BBBB maidir le leithreasuithe faoi chomhair gealltanas agus ó BBBB go BBBB maidir le leithreasuithe faoi chomhair íocaíochtaí.

               X tréimhse neamhtheoranta

               –Le cur chun feidhme ón dáta ar a n‑aontóidh an tAontas leis an gCoinbhinsiún ar aghaidh, dáta ar dócha go mbeidh sé go luath in 2022.

               1.7.Modhanna bainistíochta atá beartaithe
                  16

               X Bainistíocht dhíreach a dhéanann an Coimisiún

               –X ina ranna, lena n‑áirítear an chuid sin den fhoireann atá i dtoscaireachtaí an Aontais;

               –X trí na gníomhaireachtaí feidhmiúcháin

               ◻ Bainistíocht atá comhroinnte leis na Ballstáit

               ◻ Bainistíocht indíreach trí chúraimí a bhaineann le cur chun feidhme an bhuiséid a shannadh dóibh seo a leanas:

               –◻ tríú tíortha nó na comhlachtaí a d’ainmnigh siad;

               –◻ eagraíochtaí idirnáisiúnta agus a ngníomhaireachtaí (tabhair sonraí);

               –◻BEI agus an Ciste Eorpach Infheistíochta;

               –◻ comhlachtaí dá dtagraítear in Airteagail 70 agus 71 den Rialachán Airgeadais;;

               –◻ comhlachtaí dlí poiblí;

               –◻ comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go soláthraíonn siad ráthaíochtaí leordhóthanacha airgeadais;

               –◻ comhlachtaí arna rialú ag dlí príobháideach Ballstáit, ar comhlachtaí iad a bhfuil sé de chúram orthu comhpháirtíochtaí príobháideacha poiblí a chur chun feidhme agus a sholáthraíonn ráthaíochtaí leordhóthanacha airgeadais;

               –◻ daoine a gcuirtear de chúram orthu bearta sonracha a chur chun feidhme in CBES de bhun Theideal V de CAE, ar daoine iad a aithnítear sa bhunghníomh ábhartha.

               –I gcás ina sonraítear níos mó ná modh bainistíochta amháin, tabhair sonraí sa roinn “Nótaí” le do thoil.

               Nótaí

                  Ó 2022 ar aghaidh bainisteoidh an Ghníomhaireacht Feidhmiúcháin Eorpach um an Aeráid, Bonneagar agus Comhshaol (CINEA) na ranníocaíochtaí airgeadais le NPFC. Bainisteoidh Ard‑Stiúrthóireacht Ghnóthaí Muirí agus Iascaireacht an Choimisiúin aon ranníocaíocht airgeadais le NPFC in 2021.

               2.BEARTA BAINISTÍOCHTA

               2.1.Rialacha faireacháin agus tuairiscithe

               Sonraigh minicíocht na mbeart agus na coinníollacha atá leo.

                  Tá sé d’oibleagáid ar NPFC cruinniú tráthrialta a thionól ar a laghad uair amháin gach 2 bhliain ach i ndáiríre tagann sé i gceann a chéile gach bliain. Ag gach cruinniú dá chuid, glacann NPFC, de chomhthoil, buiséad bliantúil le haghaidh an chéad 2 bhliain eile faoi seach. Maidir leis an dréachtbhuiséad arna chur isteach ag Rúnaíocht NPFC lena fhormheas ag NPFC, i gcomhréir le nósanna imeachta NPFC, déanfaidh an Coimisiún an dréachtbhuiséad a scrúdú, a dheimhniú agus déanfaidh sé barúlacha ina thaobh.

                  Tugann Rúnaíocht NPFC tuairisc ar chur chun feidhme bhuiséad NPFC ar bhonn bliantúil. Déanann NPFC grinnscrúdú ar chur i ngníomh an bhuiséid ag gach cruinniú tráthrialta dá chuid.

               2.2.Córas bainistíochta agus rialaithe

               2.2.1.An bonn cirt atá leis na modhanna bainistíochta, le sásraí cur chun feidhme an chistithe, leis na módúlachtaí íocaíochta agus leis an straitéis rialaithe atá beartaithe

                  Tá buiséad NPFC roinnte idir a chomhaltaí i gcomhréir le foirmle chomhaontaithe. I gcás comhalta den Choimisiún a ghlac comhaltas le linn bliain airgeadais, déanfaidh sé ranníocaíocht leis an mbuiséad ar mhéid atá comhréireach leis an líon míonna iomlána atá fágtha sa bhliain arna ríomh ón lá a ghlac sé comhaltas.

                  Maidir leis na ranníocaíochtaí airgeadais bliantúla (éigeantacha) a íocann an tAontas leis na ERBInna a bhfuil sé ina chomhalta díobh, íoctar iad ó líne bhuiséid atá faoi Bhainistíocht Dhíreach (08.05.02). Thairis sin, maidir leis na ranníocaíochtaí saorálacha a íocann an tAontas leis na ERBInna a bhfuil sé ina chomhalta díobh, chomh maith le costais le haghaidh cúnamh teicniúil chun tacú le soláthar comhairle eolaíche ag cruinnithe ERBI, íoctar iad ó líne bhuiséid atá faoi chomhpháirt bhainistíocht dhíreach CEMID (08.04.02).

                  Cuirfear eilimintí uile ranníocaíocht an Aontais chun feidhme faoi bhainistíocht dhíreach. Leis na sásraí cur chun feidhme, na módúlachtaí íocaíochta agus rialú na n‑idirbheart, déanfar na prionsabail agus na rialacha a leagtar amach faoin Rialachán Airgeadais (Rialachán (AE, Euratom) 2018/1046) a urramú.

               2.2.2.Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú

                  Íocann comhaltaí NPFC a ranníocaíochtaí le buiséad NPFC go tráthrialta agus níl aon chomhalta i riaráistí lena ranníocaíochtaí faoi láthair. Comhaltaí nach bhfuil a ranníocaíochtaí íoctha ina n‑iomláine le 2 bhliain as a chéile, níl siad i dteideal a bheith rannpháirteach sa chinnteoireacht, ná ní féidir leo agóidí a dhéanamh maidir le haon chinneadh a ghlacann NPFC, go dtí go mbeidh a n‑oibleagáidí airgeadais urscaoilte acu.

                  Déanann Coiste NPFC um Airgeadas agus um Riarachán athbhreithniú bliantúil ar staid airgeadais NPFC. Déanann iniúchóirí seachtracha iniúchadh bliantúil ar na cuntais de réir na ngealltanas agus an chaiteachais atá formheasta, agus cuirtear torthaí an iniúchta i láthair NPFC.

               2.2.3.Meastachán ar chost‑éifeachtúlacht na rialuithe agus an bonn cirt atá leis sin (cóimheas ‘costais rialaithe ÷ luach na gcistí gaolmhara arna mbainistiú’) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh)

                  Maidir le cur chun feidhme na ngníomhaíochtaí le NPFC, a mhéid a bhaineann le ranníocaíochtaí éigeantacha (táillí comhaltais) agus deontais i bhfoirm ranníocaíochtaí saorálacha araon, déanfaidh an Coimisiún an méid sin a tharmligean chuig an nGníomhaireacht Feidhmiúcháin Eorpach um an Aeráid, Bonneagar agus Comhshaol (CINEA). Le tarmligean na gcúraimí a bhaineann le cur chun feidhme an bhuiséid chuig CINEA, bainfidh AS MARE leas suntasach i dtéarmaí optamú próisis agus barainneacht scála, agus beidh an Ard‑Stiúrthóireacht in ann díriú ar chúraimí a bhfuil baint acu le beartas.

                  I ngeall ar na méideanna ísle bliantúla agus cineál na n‑idirbheart (táillí comhaltais agus deontais dhíreacha), táthar ag súil le ráta earráide an‑íseal.

               2.3.Bearta chun calaois agus neamhrialtachtaí a chosc

               Sonraigh na bearta coisctheacha agus cosanta atá ann cheana nó atá beartaithe, e.g. ón Straitéis Frithchalaoise.

                  Ullmhaíonn an Rúnaíocht réamhaisnéis buiséid agus caiteachais NPFC ar bhonn bliantúil agus ansin déanann Coiste NPFC um Airgeadas agus um Riarachán é a athbhreithniú agus a fhormhuiniú agus moladh a eisiúint do NPFC maidir lena formhuiniú. Déanann iniúchóirí seachtracha iniúchadh bliantúil ar na cuntais de réir na ngealltanas agus an chaiteachais atá formheasta, agus cuirtear torthaí an iniúchta i láthair NPFC.

                  Na gníomhaíochtaí uile a chumhdaítear faoin gCinneadh seo agus a chistítear le buiséad an Aontais, beidh siad i gcomhréir leis na nósanna imeachta bunaithe um rialú agus beidh siad faoi réir iniúchtaí airgeadais an Choimisiúin féin lena n‑áirítear an tSeirbhís um Iniúchóireacht Inmheánach, agus beidh siad faoi réir iniúchtaí ag Cúirt Iniúchóirí na hEorpa.

               3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH

               3.1.Ceannteidil an chreata airgeadais ilbhliantúil agus na línte buiséid ar a n‑imreofar tionchar

               ·Línte buiséid atá ann cheana

               In ord cheannteidil agus línte buiséid an chreata airgeadais ilbhliantúil.

                        Ceannteideal an chreata airgeadais ilbhliantúil

                        Líne bhuiséid

                        Saghas
                        caiteachais

                        Ranníocaíocht

                        Uimhir

                        LD/LN
                           17
                        .

                        ó thíortha de chuid CSTE
                           18

                        ó thíortha is iarrthóirí
                           19

                        ó thríú tíortha

                        de réir bhrí Airteagal 21(2)(b) den Rialachán Airgeadais

                        3

                        08.01.03.01

                        LN

                        NÍL

                        NÍL

                        NÍL

                        NÍL

                        3

                        08.04.02

                        LD

                        NÍL

                        NÍL

                        NÍL

                        NÍL

                        3

                        08.05.02

                        LD

                        NÍL

                        NÍL

                        NÍL

                        NÍL

                        7

                        20.02.06.01

                        LN

                        NÍL

                        NÍL

                        NÍL

                        NÍL

                        7

                        20.01.02.01

                        LN

                        NÍL

                        NÍL

                        NÍL

                        NÍL

               3.2.An tionchar airgeadais a mheastar a bheidh ag an togra ar leithreasuithe

               Beidh an caiteachas bliantúil ag brath ar an ranníocaíocht nach mór don Aontas a dhéanamh le buiséad NPFC, ar ranníocaíocht í a chinnfidh NPFC ag a chruinniú tráthrialta ar bhonn foirmle chomhaontaithe. Faoi láthair meastar an ranníocaíocht a bheith ag EUR 60 000 ar a mhéad in aghaidh na bliana ach d’fhéadfadh sé go dtiocfadh méadú air sin de réir ghníomhaíocht iascaireachta bhliantúil chabhlach an Aontais.

               3.2.1.Achoimre ar an tionchar a mheastar a bheidh aige ar leithreasuithe faoi chomhair oibríochtaí

               –◻
                     Ní éilíonn an togra/tionscnamh go n‑úsáidfear leithreasuithe faoi chomhair oibríochtaí

               –X Éilíonn an togra/tionscnamh go n‑úsáidfear leithreasuithe faoi chomhair oibríochtaí mar a mhínítear thíos:

               EUR milliúin (go dtí an tríú deachúil)

                        Ceannteideal an chreata airgeadais
                        ilbhliantúil

                        Uimhir

                        3 Acmhainní Nádúrtha agus an Comhshaol

                        Ard‑Stiúrthóireacht: MARE

                        Bliain
                        2021

                        Bliain
                        2022

                        Bliain
                        2023

                        Bliain
                        2024

                        Bliain
                        2025

                        Bliain
                        2026

                        Bliain
                        2027

                        IOMLÁN

                        • Leithreasuithe faoi chomhair oibríochtaí

                        Líne bhuiséid: 08.05.02

                        Gealltanais

                        (1a)

                        0.030

                        0.060

                        0.060

                        0.060

                        0.060

                        0.060

                        0.060

                        0.39

                        Íocaíochtaí

                        (2a)

                        0.030

                        0.060

                        0.060

                        0.060

                        0.060

                        0.060

                        0.060

                        0.39

                        Líne bhuiséid: 08.04.02

                        Gealltanais

                        (1b)

                        0

                        0.200

                        0.200

                        0.200

                        0.200

                        0.200

                        0.200

                        1.2

                        Íocaíochtaí

                        (2b)

                        0

                        0.200

                        0.200

                        0.200

                        0.200

                        0.200

                        0.200

                        1.2

                        Leithreasuithe de chineál riaracháin arna maoiniú as imchlúdach na gclár sonrach
                           20

                        Líne bhuiséid: 08.01.03.01

                        (3)

                        0

                        0.010

                        0.010

                        0.010

                        0.010

                        0.010

                        0.010

                        0.060

                        IOMLÁN leithreasuithe
                        i gcomhair AS MARE

                        Gealltanais

                        =1a+1b +3

                        0.030

                        0.270

                        0.270

                        0.270

                        0.270

                        0.270

                        0.270

                        1.65

                        Íocaíochtaí

                        =2a+2b

                        +3

                        0.030

                        0.270

                        0.270

                        0.270

                        0.270

                        0.270

                        0.270

                        1.65

                        • IOMLÁN leithreasuithe faoi chomhair oibríochtaí

                        Gealltanais

                        (4)

                        0.030

                        0.260

                        0.260

                        0.260

                        0.260

                        0.260

                        0.260

                        1.59

                        Íocaíochtaí

                        (5)

                        0.030

                        0.260

                        0.260

                        0.260

                        0.260

                        0.260

                        0.260

                        1.59

                        • IOMLÁN leithreasuithe de chineál riaracháin arna maoiniú as imchlúdach clár sonrach

                        (6)

                        0

                        0.010

                        0.010

                        0.010

                        0.010

                        0.010

                        0.010

                        0.060

                        IOMLÁN leithreasuithe
                        faoi CHEANNTEIDEAL 3
                        den chreat airgeadais ilbhliantúil

                        Gealltanais

                        =4+ 6

                        0.030

                        0.270

                        0.270

                        0.270

                        0.270

                        0.270

                        0.270

                        1.65

                        Íocaíochtaí

                        =5+ 6

                        0.030

                        0.270

                        0.270

                        0.270

                        0.270

                        0.270

                        0.270

                        1.65

                        Ceannteideal an chreata airgeadais
                        ilbhliantúil

                        7

                        ‘Caiteachas riaracháin’

               Chun an chuid seo a líonadh isteach, ba cheart leas a bhaint as na ‘sonraí buiséid de chineál riaracháin’ atá le hiontráil ar dtús san

                  Iarscríbhinn a ghabhann leis an Ráiteas Airgeadais Reachtach

                (Iarscríbhinn V a ghabhann leis na rialacha inmheánacha) agus a uaslódáiltear chuig an gcóras DECIDE chun críocha comhairliúcháin idirsheirbhíse.

               EUR milliúin (go dtí an tríú deachúil)

                        Bliain

                        2021

                        Bliain
                        2022

                        Bliain
                        2023

                        Bliain
                        2024

                        Bliain
                        2025

                        Bliain
                        2026

                        Bliain
                        2027

                        IOMLÁN

                        Ard‑Stiúrthóireacht: MARE

                        • Acmhainní daonna

                        0.046

                        0.046

                        0.046

                        0.046

                        0.046

                        0.046

                        0.046

                        0.322

                        • Caiteachas riaracháin eile

                        0.008

                        0.020

                        0.020

                        0.020

                        0.020

                        0.020

                        0.020

                        0.128

                        IOMLÁN AS MARE

                        Leithreasuithe

                        0.054

                        0.066

                        0.066

                        0.066

                        0.066

                        0.066

                        0.066

                        0.450

                        IOMLÁN leithreasuithe
                        faoi CHEANNTEIDEAL 7
                        den chreat airgeadais ilbhliantúil

                        (Iomlán gealltanas = Iomlán íocaíochtaí)

                        0.054

                        0.066

                        0.066

                        0.066

                        0.066

                        0.066

                        0.066

                        0.450

               EUR milliúin (go dtí an tríú deachúil)

                        Bliain

                        2021

                        Bliain
                        2022

                        Bliain
                        2023

                        Bliain
                        2024

                        Bliain
                        2025

                        Bliain
                        2026

                        Bliain
                        2027

                        IOMLÁN

                        IOMLÁN leithreasuithe
                        faoi CHEANNTEIDIL 1 go 7
                        den chreat airgeadais ilbhliantúil

                        Gealltanais

                        0.084

                        0.336

                        0.336

                        0.336

                        0.336

                        0.336

                        0.336

                        2.1

                        Íocaíochtaí

                        0.084

                        0.336

                        0.336

                        0.336

                        0.336

                        0.336

                        0.336

                        2.1

               3.2.2.An t‑aschur a mheastar a chisteofar le leithreasuithe faoi chomhair oibríochtaí

               Leithreasuithe faoi chomhair gealltanas in EUR milliúin (go dtí an tríú deachúil)

                        Sonraigh cuspóirí agus aschuir

                        ⇩

                        Bliain
                        2021

                        Bliain
                        2022

                        Bliain
                        2023

                        Bliain
                        2024

                        Bliain
                        2025

                        Bliain
                        2026

                        Bliain
                        2027

                        IOMLÁN

                        ASCHUIR

                        Saghas
                           21

                        Meánchostas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        Líon iomlán

                        Costas iomlán

                        CUSPÓIR SONRACH Uimh. 1
                           22
                         Níos mó iascaigh inbhuanaithe iomaíocha ar fud an domhain faoi 2024

                        - Aschur 1

                        Líon na stoc arna n‑iascaireacht ar leibhéal MSY

                        0.020

                        0.040

                        0.040

                        0.040

                        0.040

                        0.040

                        0.040

                        0.260

                        - Aschur 2

                        Brabúsacht chabhlach an Aontais

                        0.010

                        0.020

                        0.020

                        0.020

                        0.020

                        0.020

                        0.020

                        0.130

                        Fo-iomlán do chuspóir sonrach Uimh. 1

                        0.030

                        0.060

                        0.060

                        0.060

                        0.060

                        0.060

                        0.060

                        0.390

                        CUSPÓIR SONRACH Uimh. 2 Níos mó iascaigh inbhuanaithe ar fud an domhain agus rialachas aigéan feabhsaithe faoi 2024

                        - Aschur

                        Bearta caomhnaithe arna nglacadh de réir comhairle eolaíochta

                        0.200

                        0.200

                        0.200

                        0.200

                        0.200

                        0.200

                        1.2

                        Fo-iomlán do chuspóir sonrach Uimh. 2

                        0.200

                        0.200

                        0.200

                        0.200

                        0.200

                        0.200

                        1.2

                        IOMLÁIN

                        0.030

                        0.260

                        0.260

                        0.260

                        0.260

                        0.260

                        0.260

                        1.59

               3.2.3.Achoimre ar an tionchar a mheastar a bheidh aige ar leithreasuithe de chineál riaracháin

               –◻
                     Ní éilíonn an togra/tionscnamh go n‑úsáidfear leithreasuithe de chineál riaracháin

               –X
                     Éilíonn an togra/tionscnamh go n‑úsáidfear leithreasuithe de chineál riaracháin mar a mhínítear thíos:

               EUR milliúin (go dtí an tríú deachúil)

                        Bliain

                        2021

                        Bliain
                        2022

                        Bliain
                        2023

                        Bliain
                        2024

                        Bliain
                        2025

                        Bliain
                        2026

                        Bliain
                        2027

                        IOMLÁN

                        CEANNTEIDEAL 7
                        den chreat airgeadais ilbhliantúil

                        Acmhainní daonna

                        0.046

                        0.046

                        0.046

                        0.046

                        0.046

                        0.046

                        0.046

                        0.322

                        Caiteachas riaracháin eile

                        0.008

                        0.020

                        0.020

                        0.020

                        0.020

                        0.020

                        0.020

                        0.128

                        Fo-iomlán CHEANNTEIDEAL 7
                        den chreat airgeadais ilbhliantúil

                        0.054

                        0.066

                        0.066

                        0.066

                        0.066

                        0.066

                        0.066

                        0.450

                        Lasmuigh de CHEANNTEIDEAL 7
                           23

                        den chreat airgeadais ilbhliantúil

                        Acmhainní daonna

                        Caiteachas eile
                        de chineál riaracháin

                        Fo-iomlán
                        lasmuigh de CHEANNTEIDEAL 7
                        den chreat airgeadais ilbhliantúil

                        IOMLÁN

                        0.054

                        0.066

                        0.066

                        0.066

                        0.066

                        0.066

                        0.066

                        0.450

               Cumhdófar na hacmhainní daonna is gá agus caiteachas eile de chineál riaracháin le leithreasuithe ón Ard‑Stiúrthóireacht a bhfuil bainistíocht an bhirt faoina gcúram cheana agus/nó atá ath-imlonnaithe laistigh den Ard‑Stiúrthóireacht, mar aon le haon leithdháileadh breise a d’fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

               3.2.3.1.Na hacmhainní daonna a mheastar a bheidh riachtanach

               –◻
                     Ní éilíonn an togra/tionscnamh go n‑úsáidfear acmhainní daonna.

               –X
                     Éilíonn an togra/tionscnamh go n‑úsáidfear acmhainní daonna mar a mhínítear thíos:

               Sloinnfear an meastachán in aonaid de choibhéis lánaimseartha

                        Bliain
                        2021

                        Bliain
                        2022

                        Bliain 2023

                        Bliain 2024

                        Bliain 2025

                        Bliain 2026

                        Bliain 2027

                        • Poist don phlean bunaíochta (oifigigh agus foireann shealadach)

                        20 01 02 01 (Ceanncheathrú agus Oifigí Ionadaíocht an Choimisiúin)

                        0.3

                        0.3

                        0.3

                        0.3

                        0.3

                        0.3

                        0.3

                        20 01 02 03 (Toscaireachtaí)

                        01 01 01 01 (Taighde indíreach)

                         01 01 01 11 (Taighde díreach)

                        Línte buiséid eile (sonraigh)

                        • Foireann sheachtrach (i gcoibhéis lánaimseartha: FTE)
                           24

                        20 02 01 (AC, END, INT ón ‘imchlúdach iomlánaíoch’)

                        20 02 03 (AC, AL, END, INT agus JPD sna toscaireachtaí)

                        XX 01 xx yy zz
                           25

                        - sa cheanncheathrú

                        - i dtoscaireachtaí

                        01 01 01 02 (AC, END, INT – Taighde indíreach)

                         01 01 01 12 (CA, INT, SNE – taighde díreach)

                        Línte buiséid eile (sonraigh)

                        IOMLÁN

                        0.3

                        0.3

                        0.3

                        0.3

                        0.3

                        0.3

                        0.3

               Is é XX an réimse beartais nó an teideal buiséid lena mbaineann.

               Soláthrófar na hacmhainní daonna is gá le baill foirne ón Ard‑Stiúrthóireacht a bhfuil bainistíocht an bhirt faoina gcúram cheana agus/nó a ath-imlonnófar laistigh den Ard‑Stiúrthóireacht, mar aon le haon leithdháileadh breise a d’fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

               Cur síos ar na cúraimí a bheidh le déanamh:

                        Oifigigh agus pearsanra sealadach

                        Chun rannchuidiú le bainistiú agus caomhnú inbhuanaithe acmhainní bitheolaíocha muirí in uiscí idirnáisiúnta agus le feidhmíocht fheabhsaithe NPFC i gcomhréir le cuspóirí CBI agus a ghné sheachtrach agus tosaíochtaí AS MARE.

                        Chun prionsabail agus caighdeáin CBI a chur chun cinn maidir leis na bearta caomhnaithe, rialaithe agus forfheidhmiúcháin in NPFC agus sa chomhthéacs sin na straitéisí caibidlíochta a fhorbairt chun cuspóirí an Aontais a bhaint amach.

                        Chun anailís a dhéanamh agus chun bearta caomhnaithe agus bainistithe a fhorbairt maidir le hiascaigh in ERBInna agus comhordú beartas i gcur chun feidhme CBI a áirithiú ag an am céanna.

                        Chun dul i mbun idirphlé tráthrialta leis na páirtithe leasmhara agus chun caidreamh cuiditheach a choinneáil ar bun le hInstitiúidí eile agus comhlachtaí idirnáisiúnta.

                        Pearsanra seachtrach

               3.2.4.Comhoiriúnacht don chreat airgeadais ilbhliantúil reatha

               I gcás an togra/tionscnaimh seo:

               –X
                     is féidir é a mhaoiniú ina iomláine trí athshannadh laistigh den cheannteideal ábhartha den Chreat Airgeadais Ilbhliantúil (CAI).

                  Mínigh an cineál athchláraithe a bhfuil gá leis, agus sonraigh na línte buiséid lena mbaineann agus na méideanna comhfhreagracha. Cuir tábla excel ar fáil i gcás athchlárú mór.

               –◻
                     is gá an corrlach gan leithdháileadh faoin gceannteideal ábhartha de CAI a úsáid agus/nó na hionstraimí speisialta a shainítear sa Rialachán maidir le CAI a úsáid.

                  Mínigh an méid a bhfuil gá leis, agus sonraigh na ceannteidil agus na línte buiséid lena mbaineann, na méideanna comhfhreagracha agus na hionstraimí atá beartaithe a úsáid.

               –◻
                     is gá athbhreithniú ar CAI.

                  Mínigh an méid a bhfuil gá leis, agus sonraigh na ceannteidil agus na línte buiséid lena mbaineann agus na méideanna comhfhreagracha.

               3.2.5.Ranníocaíochtaí ó thríú páirtithe

               I gcás an togra/tionscnaimh seo:

               –X
                     ní dhéantar foráil maidir le cómhaoiniú le tríú páirtithe

               –◻
                     déantar foráil maidir leis an gcómhaoiniú le tríú páirtithe atá réamh-mheasta thíos:

               Leithreasuithe in EUR milliúin (go dtí an 3ú deachúil)

                        Bliain
                        N
                           26

                        Bliain
                        N+1

                        Bliain
                        N+2

                        Bliain
                        N+3

                        Iontráil na blianta ar fad a theastaíonn le fad an tionchair a thaispeáint (féach pointe 1.6)

                        Iomlán

                        Sonraigh an comhlacht cómhaoinithe

                        IOMLÁN leithreasuithe cómhaoinithe

               3.3.An tionchar a mheastar a bheidh ar ioncam

               ◻
                     Ní bheidh tionchar airgeadais ar bith ag an togra ar ioncam..

               ◻
                     Beidh an tionchar airgeadais seo a leanas ag an togra/tionscnamh:

               ◻
                     ar acmhainní dílse

               ◻
                     ar ioncam eile

               ◻
                     má tá an t‑ioncam sannta do línte caiteachais, sonraigh sin

               EUR milliúin (go dtí an tríú deachúil)

                        Líne buiséid ioncaim:

                        Leithreasuithe atá ar fáil don bhliain airgeadais reatha

                        Tionchar an togra/tionscnaimh
                           27

                        Bliain
                        N

                        Bliain
                        N+1

                        Bliain
                        N+2

                        Bliain
                        N+3

                        Iontráil na blianta ar fad a theastaíonn le fad an tionchair a thaispeáint (féach pointe 1.6)

                        Airteagal ………….

               I gcás ioncam ilghnéitheach atá sannta, sonraigh na línte buiséid a n‑imrítear tionchar orthu.

                  Níl aon cheann

               Aon rud eile (e.g. an modh nó an fhoirmle a úsáideadh chun an tionchar ar ioncam a ríomh nó aon fhaisnéis eile).

                  Níl aon cheann

                     (1)

                        ST 10082 2018.

                     (2)

                        COM(1999) 613 final an 8.12.1999.

                     (3)

                        Rialachán (AE) Uimh. 1380/2013 ó Pharlaimint na hEorpa agus ón gComhairle an 11 Nollaig 2013 maidir leis an gComhbheartas Iascaigh, lena leasaítear Rialachán (CE) Uimh. 1954/2003 ón gComhairle agus Rialachán (CE) Uimh. 1224/2009 ón gComhairle agus lena n‑aisghairtear Rialachán (CE) Uimh. 2371/2002 ón gComhairle, Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle (IO L 354, 28.12.2013, lch. 22).

                     (4)

                        COM(2011) 424 final an 13.7.2011.

                     (5)

                        JOIN(2016) 49 final of 10.11.2016.

                     (6)

                        COM(2020) 380 final an 20.5.2020.

                     (7)

                        IO C , , lch. .

                     (8)

                        ST 10082 2018.

                     (9)

                        Cinneadh 98/392/CE ón gComhairle an 23 Márta 1998 maidir leis an gComhphobal Eorpach Coinbhinsiún na Náisiún Aontaithe a mhéid a bhaineann le Dlí na Farraige an 10 Nollaig 1982 agus Comhaontú an 28 Iúil 1994 maidir le cur chun feidhme Chuid XI de a thabhairt i gcrích (IO L 179, 23.6.1998, lch. 1).

                     (10)

                        Cinneadh 98/414/CE ón gComhairle an 8 Meitheamh 1998 maidir le daingniú ag an gComhphobal Eorpach don Chomhaontú a bhaineann le forálacha Choinbhinsiún na Náisiún Aontaithe maidir le Dlí na Farraige an 10 Nollaig 1982 a chur chun feidhme i ndáil le caomhnú agus le bainistiú stoc éisc traslimistéir agus stoc éisc mórimirceach (IO L 189, 3.7.1998, lch. 14).

                     (11)

                        Tuarascáil an séú cruinniú de chuid Choimisiún Iascaigh an Aigéin Chiúin Thuaidh, 23‑25 Feabhra 2021 (físchomhdháil), arna glacadh an 25 Feabhra 2021.

                     (12)

                        JOIN(2016) 49 final.

                     (13)

                        IO L 259, 21.11.2018, lch. 39.

                     (14)

                        De réir Rialachán 2015/2264 ní dhéanfar comhaontuithe idirnáisiúnta a aistriú go Gaeilge ach amháin ón 1 Eanáir 2022 amach.

                     (15)

                        Mar a thagraítear dó in Airteagal 58(2)(a) nó (b) den Rialachán Airgeadais.

                     (16)

                        Tá mionsonraí ar na modhanna bainistíochta agus tagairtí don Rialachán Airgeadais le fáil ar shuíomh gréasáin Ard‑Stiúrthóireacht an Bhuiséid:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (17)

                        LD = Leithreasuithe difreáilte / LN = Leithreasuithe neamhdhifreáilte.

                     (18)

                        CSTE: Comhlachas Saorthrádála na hEorpa.

                     (19)

                        Tíortha is iarrthóirí agus, nuair is iomchuí, tíortha ó na Balcáin Thiar a d'fhéadfadh a bheith ina n‑iarrthóirí.

                     (20)

                        Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid an Aontais (seanlínte ‘BA’) a chur chun feidhme, taighde indíreach, taighde díreach.

                     (21)

                        Is ionann aschuir agus táirgí agus seirbhísí atá le soláthar (e.g.: líon na malartuithe mac léinn a fhaigheann maoiniú, iomlán km de bhóithre a rinneadh, etc.).

                     (22)

                        Mar a thuairiscítear i bpointe 1.4.2. ‘Cuspóirí sonracha...’

                     (23)

                        Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid an Aontais (seanlínte ‘BA’) a chur chun feidhme, taighde indíreach, taighde díreach.

                     (24)

                        AC = Ball foirne ar conradh; AL= Ball foirne áitiúil; END= Saineolaí náisiúnta ar iasacht; INT= Ball foirne gníomhaireachta; JPD = Saineolaithe sóisearacha i dtoscaireachtaí.

                     (25)

                        Fo-uasteorainn d’fhoireann sheachtrach arna cumhdach ag leithreasuithe faoi chomhair oibríochtaí (na seanlínte ‘BA’).

                     (26)

                        Is í bliain N an bhliain a chuirfear tús le cur chun feidhme an togra/tionscnaimh. Is gá an chéad bhliain cur chun feidhme a mheastar a bheidh ann a chur in ionad ‘N’ (mar shampla: 2021). Is gá an rud céanna a dhéanamh i gcás na mblianta eile.

                     (27)

                        A fhad a bhaineann le hacmhainní dílse traidisiúnta (dleachtanna talmhaíochta, tobhaigh siúcra), ní mór na méideanna a luaitear a bheith ina nglanmhéideanna, i.e. méideanna comhlána agus 20 % de na costais bhailiúcháin a bheith bainte astu.

    ---documentbreak---

               AN COIMISIÚN EORPACH
            An Bhruiséil,8.7.2021
            COM(2021) 372 final

            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir le haontachas an Aontais Eorpaigh leis an gCoinbhinsiún um Chaomhnú agus um Bainistiú Acmhainní Iascaigh na Mórmhara san Aigéan Ciúin Thuaidh.

               IARSCRÍBHINN

               AN COINBHINSIÚN UM CHAOMHNÚ AGUS BAINISTIÚ
               ACMHAINNÍ IASCAIGH NA MÓRMHARA
               SAN AIGÉAN CIÚIN THUAIDH

               Tá na PÁIRTITHE CONARTHACHA,

               Tiomanta do chaomhnú fadtéarmach agus d’úsáid inbhuanaithe na n‑acmhainní iascaigh san Aigéan Ciúin Thuaidh a áirithiú agus na héiceachórais mhuirí ina bhfuil na hacmhainní sin á gcosaint;

               Á mheabhrú dóibh an dlí idirnáisiúnta ábhartha mar a léirítear é i gCoinbhinsiún na Náisiún Aontaithe maidir le Dlí na Farraige an 10 Nollaig 1982,  sa  Chomhaontú maidir le Forálacha Choinbhinsiún na Náisiún Aontaithe maidir le Dlí na Farraige an 10 Nollaig 1982 i ndáil le Caomhnú agus le Bainistiú Stoc Éisc Traslimistéir agus Stoc Éisc Mór-imirceach a chur chun feidhme an 4 Nollaig 1995 agus sa  Chomhaontú chun Comhlíontacht Bád Iascaireachta ar an Mórmhuir i dtaca le Bearta Idirnáisiúnta Caomhantais agus Bainistíochta a chur chun cinn an 24 Samhain 1993 agus an Cód Iompair d’Iascaigh Fhreagracha arna ghlacadh ag Comhdháil Eagraíocht Bhia agus Talmhaíochta na Náisiún Aontaithe (‘FAO’) ag a 28ú seisiún an 31 Deireadh Fómhair 1995 á chur san áireamh, chomh maith le Treoirlínte Idirnáisiúnta maidir le Bainistiú Iascach Domhainfharraige ar an Mórmhuir arna ghlacadh ag FAO an 29 Lúnasa 2008;

               Ag tabhairt dá n‑aire gur iarr Comhthionól Ginearálta na Náisiún Aontaithe ina rúin 61/105 agus 64/72 go nglacfaí céimeanna chun éiceachórais mhuirí leochaileacha agus speicis ghaolmhara a chosaint ar dhrochthionchair shuntasacha cleachtas iascaireachta millteach agus a rún 60/31 lenar spreagtar Stáit, de réir mar is iomchuí, a aithint gur cheart go mbeadh feidhm ag prionsabail ghinearálta an Comhaontaithe maidir le Forálacha Choinbhinsiún na Náisiún Aontaithe maidir le Dlí na Farraige an 10 Nollaig 1982 i ndáil le Caomhnú agus le Bainistiú Stoc Éisc Traslimistéir agus Stoc Éisc Mór-imirceach a chur chun feidhme an 4 Nollaig 1995 maidir le stoic éisc scoite freisin sa mhórmhuir;

               Ag aithint dóibh an gá atá le sonraí eolaíocha a bhailiú d’fhonn an bhithéagsúlacht agus éiceolaíocht mhuirí sa réigiún a thuiscint agus chun measúnú a dhéanamh ar thionchair an iascaigh ar speicis mhuirí agus ar éiceachórais mhuirí leochaileacha;

               Ós feasach dóibh gur gá drochthionchair ar an muirthimpeallacht a sheachaint, an bhithéagsúlacht a chaomhnú, sláine na n‑éiceachóras muirí a chaomhnú, agus an baol go mbeadh éifeachtaí fadtéarmacha nó do-aisiompaithe ag oibríochtaí iascaireachta a íoslaghdú;

               Buartha faoin tionchar diúltach a d’fhéadfadh a bheith ag gníomhaíochtaí iascaireachta grinnill neamhrialaithe ar speicis mhuirí agus ar éiceachórais mhuirí leochaileacha ar mhórmhuir an Aigéin Chiúin Thuaidh;

               Tiomanta freisin do ghníomhaíochtaí iascaireachta freagracha a dhéanamh agus do chomhoibriú go héifeachtach chun gníomhaíochtaí neamhdhleathacha, neamhthuairiscithe agus neamhrialáilte (‘iascaireacht NNN’) a chosc, a dhíspreagadh agus a dhíothú mar aon leis na drochthionchair atá acu ar staid acmhainní iascaigh an domhain agus ar na héiceachórais ina bhfuil siad;

               TAR ÉIS COMHAONTÚ mar a leanas:

               Airteagal 1
               Úsáid na dTéarmaí

               Chun críocha an Choinbhinsiúin seo:

               (a)ciallaíonn ‘Coinbhinsiún 1982’ Coinbhinsiún na Náisiún Aontaithe maidir le Dlí na Farraige an 10 Nollaig 1982;

               (b)ciallaíonn ‘Comhaontú 1995’ an Comhaontú maidir le Forálacha Choinbhinsiún na Náisiún Aontaithe maidir le Dlí na Farraige an 10 Nollaig 1982 i ndáil le Caomhnú agus le Bainistiú Stoc Éisc Traslimistéir agus Stoc Éisc Mór-imirceach a chur chun feidhme an 4 Nollaig 1995;

               (c)ciallaíonn ‘iascaireacht ghrinnill’ gníomhaíochtaí iascaireachta inar dócha go ndéanfaidh an fearas iascaireachta teagmháil le grinneall na farraige le linn gnáthoibríochtaí iascaireachta;

               (d)ciallaíonn ‘comhthoil’ éagmais aon agóide foirmiúla a dhéantar tráth a ndéantar an cinneadh;

               (e)ciallaíonn ‘Páirtí Conarthach’ aon Stát nó eagraíocht réigiúnach um chomhtháthú eacnamaíoch a thoiligh a bheith faoi cheangal ag an gCoinbhinsiún agus a bhfuil an Coinbhinsiún i bhfeidhm maidir leis;

               (f)ciallaíonn ‘Limistéar an Choinbhinsiúin’ an limistéar a bhfuil feidhm ag an gCoinbhinsiún seo maidir leis, mar a fhorordaítear faoi mhír 1 d’Airteagal IV de;

               (g)ciallaíonn ‘Treoirlínte Idirnáisiúnta FAO’ na Treoirlínte Idirnáisiúnta maidir le Bainistiú Iascach Domhainfharraige ar an Mórmhuir arna nglacadh ag FAO an 29 Lúnasa 2008, arna modhnú ó am go ham;

               (h)ciallaíonn ‘acmhainní iascaigh’ na héisc, na moilisc, na crústaigh agus na speicis mhuirí eile go léir arna ngabháil ag soithí iascaireachta laistigh de Limistéar an Choinbhinsiúin, cé is moite den mhéid seo a leanas:

               (i)speicis neamhaistreacha a mhéid a bhíonn siad faoi réir cearta ceannasacha Stát cósta atá comhsheasmhach le hAirteagal 77, mír 4 de Choinbhinsiún 1982 agus speicis tháscacha d’éiceachórais mhuirí leochaileacha mar a liostaítear in Airteagal 13, mír 5 d’Airteagal 13 den Choinbhinsiún seo nó a ghlactar dá bhun;

               (ii)speicis chatadromacha;

               (iii)mamaigh mhuirí, reiptílí muirí agus éin mhara; agus

               (iv)speicis mhuirí eile atá cumhdaithe cheana féin le hionstraimí idirnáisiúnta bainistíochta iascaigh atá ann cheana laistigh de réimse inniúlachta na n‑ionstraimí sin;

               (i)ciallaíonn ‘gníomhaíochtaí iascaireachta’:

               (i)acmhainní iascaigh a chuardach, a ghabháil, a thógáil nó a shaothrú go hiarbhír nó iarracht an méid sin a dhéanamh;

               (ii)aon ghníomhaíocht a bhféadfaí a mheas go ndéanfaí acmhainní iascaigh a aimsiú, a ghabháil, a thógáil nó a shaothrú chun aon chríche mar thoradh uirthi;

               (iii)próiseáil na n‑acmhainní sin ar muir agus trasloingsiú na n‑acmhainní sin ar muir nó i gcalafort; agus

               (iv)aon oibríocht a dhéantar ar muir mar thacú le haon ghníomhaíocht, nó mar ullmhúchán d’aon ghníomhaíocht, a thuairiscítear i bhfomhíreanna (i) go (iii) thuas, cé is moíte d’aon oibríochtaí i dtaca le héigeandálaí a bhaineann le sláinte agus sábháilteacht bhaill an chriú nó sábháilteacht soithí iascaireachta;

               (j)ciallaíonn ‘soitheach iascaireachta’ aon soitheach a úsáidtear nó a bheartaítear a úsáid chun dul i mbun gníomhaíochtaí iascaireachta, lena n‑áirítear soithí próiseála éisc, longa tacaíochta, soithí iompair agus aon soitheach eile a bhíonn ag gabháil go díreach do ghníomhaíochtaí iascaireachta den sórt sin;

               (k)tagraíonn ‘iascaireacht NNN’ do na gníomhaíochtaí mar a leagtar amach i mír 3 de Phlean Gníomhaíochta Idirnáisiúnta FAO 2001 chun Iascaireacht Neamhdhleathach, Neamhthuairiscithe agus Neamhrialáilte a Chosc, a Dhíspreagadh agus a Dhíothú, agus gníomhaíochtaí eile de réir mar a chinnfidh an Coimisiún;

               (l)ciallaíonn ‘cur chuige réamhchúraim’ cur chuige an réamhchúraim mar a shonraítear in Airteagal 6 de Chomhaontú 1995;

               (m)ciallaíonn ‘eagraíocht réigiúnach um chomhtháthú eacnamaíoch’ eagraíocht réigiúnach um chomhtháthú eacnamaíoch a bhfuil a Ballstáit tar éis inniúlacht i leith nithe a chumhdaítear leis an gCoinbhinsiún seo a aistriú chuici, lena n‑áirítear an t‑údarás chun cinntí a dhéanamh ina gceangal ar a Ballstáit i leith na nithe sin; agus

               (n)ciallaíonn ‘trasloingsiú’ aon acmhainní iascaigh nó aon táirgí acmhainní iascaigh a thógtar i Limistéar an Choinbhinsiúin a dhíluchtú ó shoitheach iascaireachta amháin go soitheach iascaireachta eile ar muir nó i gcalafort.

               Airteagal 2

               Cuspóir

               Is é cuspóir an Choinbhinsiúin seo caomhnú fadtéarmach agus úsáid inbhuanaithe na n‑acmhainní iascaigh i Limistéar an Choinbhinsiúin a áirithiú agus, ag an am céanna, éiceachórais mhuirí an Aigéin Chiúin Thuaidh, ina bhfuil na hacmhainní sin, a chosaint.

               Airteagal 3

               Prionsabail ghinearálta

               Agus éifeacht á tabhairt do chuspóir an Choinbhinsiúin seo, déanfar na bearta seo a leanas ina n‑aonar nó i dteannta a chéile de réir mar is cuí:

               (a)an úsáid is fearr is féidir d’acmhainní iascaigh a chur chun cinn agus inbhuanaitheacht fhadtéarmach na n‑acmhainní iascaigh sin a áirithiú;

               (b)bearta a ghlacadh, bunaithe ar an bhfaisnéis eolaíoch is fearr dá bhfuil ar fáil, chun a áirithiú go ndéanfar acmhainní iascaigh a choimeád ar bun nó a athbhunú i leibhéil atá in acmhainn an uastáirgeacht inbhuanaithe a tháirgeadh, agus aird á tabhairt ar phatrúin iascaireachta, ar idirspleáchas stoc agus ar aon chaighdeáin íosta idirnáisiúnta a mholtar go ginearálta, bídís foréigiúnach, réigiúnach nó domhanda;

               (c)bearta a ghlacadh agus a chur chun feidhme i gcomhréir leis an gcur chuige réamhchúraim agus le cur chuige éiceachórais i leith iascaigh, agus i gcomhréir le rialacha ábhartha an dlí idirnáisiúnta, go háirithe mar a léirítear i gCoinbhinsiún 1982, i gComhaontú 1995 agus in ionstraimí idirnáisiúnta ábhartha eile;

               (d)measúnú a dhéanamh ar thionchar na ngníomhaíochtaí iascaireachta ar speicis a bhaineann leis an éiceachóras céanna nó atá ag brath ar na spriocstoic nó bainteach leo agus bearta caomhnaithe agus bainistíochta a ghlacadh, más gá, do na speicis sin d’fhonn líon na speiceas sin a chothabháil nó a athbhunú os cionn na leibhéal ar a bhféadfadh mórbhagairt a bheith ar atáirgeadh na speiceas sin;

               (e)an bhithéagsúlacht a chosaint sa chomhshaol muirí, lena n‑áirítear trí thionchair shuntasacha dhochracha ar éiceachórais mhuirí leochaileacha a chosc, agus aon chaighdeáin nó treoirlínte idirnáisiúnta ábhartha á gcur san áireamh, lena n‑áirítear Treoirlínte Idirnáisiúnta FAO;

               (f)ró-iascaireacht agus cumas iomarcach iascaireachta a chosc nó deireadh a chur leo, agus a áirithiú go mbeidh leibhéil na hiarrachta iascaireachta nó na leibhéal saothraithe bunaithe ar an bhfaisnéis eolaíoch is fearr atá ar fáil agus nach mó iad ná na leibhéil sin atá i gcomhréir le húsáid inbhuanaithe na n‑acmhainní iascaigh;

               (g)a áirithiú go ndéanfar sonraí iomlána agus cruinne maidir le gníomhaíochtaí iascaireachta, lena n‑áirítear i ndáil le gach spriocspeiceas agus gach speiceas nach spriocspeiceas é laistigh de Limistéar an Choinbhinsiúin, a bhailiú agus a chomhroinnt go tráthúil agus go hiomchuí;

               (h)a áirithiú nach rachaidh aon leathnú ar iarracht iascaireachta, aon fhorbairt ar iascach nua nó taiscéalaíoch, nó athrú ar an trealamh a úsáidtear don iascach atá ann cheana, ar aghaidh gan measúnú roimh ré ar thionchar na ngníomhaíochtaí iascaireachta sin ar inbhuanaitheacht fhadtéarmach na n‑acmhainní iascaigh agus gan cinneadh a dhéanamh nach mbeadh drochthionchar suntasach ag na gníomhaíochtaí sin ar éiceachórais mhuirí leochaileacha, sin nó a áirithiú go mbainisteofar na gníomhaíochtaí sin chun na tionchair sin a chosc nó nach mbeidh siad údaraithe dul ar aghaidh leo;

               (i)a áirithiú, i gcomhréir le hAirteagal 7 de Chomhaontú 1995, go bhfuil na bearta caomhnaithe agus bainistíochta arna mbunú do stoic éisc traslimistéir ar an mórmhuir agus na bearta arna nglacadh do na limistéir atá faoi dhlínse náisiúnta comhoiriúnach d’fhonn caomhnú agus bainistiú na n‑acmhainní iascaigh sin ina n‑iomláine a áirithiú;

               (j)a áirithiú go gcomhlíonfar bearta caomhnaithe agus bainistíochta agus go mbeidh na smachtbhannaí is infheidhme maidir le sáruithe dian go leor chun comhlíonadh a dhaingniú, chun sáruithe a dhíspreagadh aon áit a dtarlaíonn siad agus le nach mbeadh sochair le baint as ciontóirí óna ngníomhaíochtaí neamhdhleathacha;

               (k)íoslaghdú a dhéanamh ar thruailliú agus ar dhramhaíl de thionscnamh soithí iascaireachta, ábhar muirí aischurtha, gabháil le trealamh caillte nó tréigthe, agus tionchair ar speicis eile agus ar éiceachórais mhuirí trí bhearta lena n‑áirítear, a mhéid is indéanta, trealamh agus teicnící iascaireachta atá roghnaíoch agus sábháilte ó thaobh an chomhshaoil de agus atá cost-éifeachtach a fhorbairt agus a úsáid; agus

               (l)an Coinbhinsiún seo a chur i bhfeidhm ar bhealach cóir, trédhearcach agus neamh-idirdhealaitheach, i gcomhréir leis an dlí idirnáisiúnta.

               Airteagal 4

               Réimse Feidhme

               1.Baineann an Coinbhinsiún seo le huiscí limistéar mórmhara an Aigéin Chiúin Thuaidh, gan limistéir mhórmhara Mhuir Bheiring agus limistéir mhórmhara eile atá timpeallaithe ag limistéar eacnamaíoch eisiach aon Stáit amháin a áireamh. Tá an limistéar feidhme teorannaithe ó dheas le líne leanúnach a thosaíonn ag an teorainn farraige d’uiscí atá faoi dhlínse Stáit Aontaithe Mheiriceá timpeall ar Chomhlathas Oileáin Mháirianacha Thuaidh ag domhanleithead fiche (20) céim ó thuaidh, a ghluaiseann soir ansin agus a nascann na comhordanáidí seo a leanas:

               ·20°00’00”T, 180°00’00”O/I;

               ·10°00’00”T,180°00’00”O/I;

               ·10°00’00”T,140°00’00”I;

               ·20°00’00”T, 140°00’00”I; agus

               ·As sin soir go dtí teorainn farraige uiscí atá faoi dhlínse iascaigh Mheicsiceo.

               2.Ní chiallaíonn aon ní sa Choinbhinsiún seo, ná aon ghníomh nó gníomhaíocht a dhéanfar de bhun an Choinbhinsiúin seo, go dtugtar aitheantas d’éilimh nó do sheasaimh aon Pháirtí Chonarthaigh maidir le stádas dlíthiúil agus méid uiscí agus réigiún arna n‑éileamh ag an bPáirtí Conarthach sin.

               Airteagal 5

               Bunú an Choimisiúin

               1.Bunaítear leis seo Coimisiún Iascaigh an Aigéin Chiúin Thuaidh (‘an Coimisiún’). Feidhmeoidh an Coimisiún de réir fhorálacha an Choinbhinsiúin seo. Beidh gach Páirtí Conarthach ina chomhalta den Choimisiún.

               2.Féadfaidh eintiteas iascaireachta dá dtagraítear sa Choinbhinsiún páirt a ghlacadh in obair an Choimisiúin i gcomhréir leis an Iarscríbhinn. Ní bheidh rannpháirtíocht eintitis iascaireachta in obair an Choimisiúin ina diall ó chur i bhfeidhm inghlactha an dlí idirnáisiúnta, lena n‑áirítear Coinbhinsiún 1982.

               3.Tionólfaidh an Coimisiún cruinniú rialta uair amháin ar a laghad gach dhá bhliain in am agus in ionad a chinnfidh an Coimisiún agus féadfaidh sé cibé cruinnithe eile a thionól is gá chun a fheidhmeanna faoin gCoinbhinsiún seo a chomhlíonadh.

               4.Féadfaidh aon chomhalta den Choimisiún cruinniú den Choimisiún a iarraidh, agus comórfar é le toiliú thromlach de chomhaltaí an Choimisiúin. Déanfaidh an Cathaoirleach cruinniú den sórt sin a chomóradh ansin ar shlí thráthúil cibé am agus áit a chinnfidh an Cathaoirleach i gcomhairle le comhaltaí an Choimisiúin.

               5.Toghfaidh an Coimisiún Cathaoirleach agus leasChathaoirleach as measc ionadaithe na bPáirtithe Conarthacha, gach duine acu ó Pháirtí Conarthach éagsúil. Toghfar iad go ceann tréimhse dhá bhliain agus féadfar iad a atoghadh, ach ní bheidh siad níos faide ná ceithre bliana i ndiaidh a chéile sa cháil chéanna. Fanfaidh an Cathaoirleach agus an leasChathaoirleach in oifig go dtí go dtoghfar a gcomharbaí.

               6.Cuirfidh an Coimisiún prionsabal na cost-éifeachtúlachta i bhfeidhm maidir le minicíocht, ré agus sceidealú chruinnithe an Choimisiúin agus a fhochomhlachtaí.

               7.Beidh pearsantacht dhlítheanach idirnáisiúnta agus cibé inniúlacht dhlíthiúil is gá ag an gCoimisiún chun a fheidhmeanna a chomhlíonadh agus a chuspóirí a bhaint amach. Cinnfear trí chomhaontú idir an Coimisiún agus an Páirtí Conarthach lena mbaineann na pribhléidí agus na díolúintí a bheidh ag an gCoimisiún agus ag a oifigigh i gcríoch Páirtí Chonarthaigh.

               8.Féadfaidh breathnóirí creidiúnaithe a bheith rannpháirteach i gcruinnithe uile an Choimisiúin agus comhlachtaí fochuideachta i gcomhréir leis na Rialacha Nós Imeachta a ghlacfaidh an Coimisiún. Cuirfear doiciméid ghaolmhara ar fáil go poiblí i gcomhréir leis na Rialacha Nós Imeachta sin.

               9.Féadfaidh an Coimisiún Rúnaíocht bhuan a bhunú ar a mbeidh Rúnaí Feidhmiúcháin agus cibé foireann eile a éileoidh an Coimisiún agus/nó socruithe conarthacha a dhéanamh le Rúnaíocht eagraíochta atá ann cheana chun seirbhísí a sholáthar. Déanfar aon Rúnaí Feidhmiúcháin a cheapadh le formheas na bPáirtithe Conarthacha.

               Airteagal 6

               Fochomhlachtaí

               1.Bunaítear leis seo Coiste Eolaíoch agus Coiste Teicniúil agus Comhlíontachta. Féadfaidh an Coimisiún, trí chomhthoil, aon fhochomhlachtaí eile a bhunú ó am go ham chun cuidiú le cuspóir an Choinbhinsiúin seo a bhaint amach.

               2.Déanfaidh gach fochomhlacht, tar éis gach cruinnithe, tuarascáil ar a chuid oibre a sholáthar don Choimisiún ina mbeidh, i gcás inarb iomchuí, comhairle agus moltaí don Choimisiún.

               3.Féadfaidh fochomhlachtaí meithleacha a bhunú agus féadfaidh siad comhairle sheachtrach a lorg i gcomhréir le haon treoir ón gCoimisiún.

               4.Beidh na fochomhlachtaí freagrach don Choimisiún agus oibreoidh siad faoi rialacha nós imeachta an Choimisiúin, mura gcinnfidh an Coimisiún a mhalairt.

               Airteagal 7

               Feidhmeanna an Choimisiúin

               1.Déanfaidh an Coimisiún, i gcomhréir leis na prionsabail a leagtar amach in Airteagal 3 agus bunaithe ar an bhfaisnéis eolaíoch is fearr atá ar fáil agus ar chomhairle ón gCoiste Eolaíoch:

               (a)bearta caomhnaithe agus bearta bainistíochta a ghlacadh chun inbhuanaitheacht fhadtéarmach na n‑acmhainní iascaigh laistigh de Limistéar an Choinbhinsiúin a áirithiú, lena n‑áirítear an ghabháil iomlán is incheadaithe nó leibhéal iomlán incheadaithe na hiarrachta iascaireachta do na hacmhainní iascaigh sin de réir mar a chinnfidh an Coimisiún;

               (b)a áirithiú go bhfuil leibhéil na gabhála iomláine incheadaithe nó leibhéal iomlán incheadaithe na hiarrachta iascaireachta i gcomhréir leis an gcomhairle agus leis na moltaí ón gCoiste Eolaíoch;

               (c)bearta caomhnaithe agus bainistíochta a ghlacadh, nuair is gá, do speicis a bhaineann leis an éiceachóras céanna nó atá ag brath ar na spriocstoic nó bainteach leo;

               (d)straitéisí bainistíochta a ghlacadh, más gá, d’aon acmhainní iascaigh agus do speicis a bhaineann leis an éiceachóras céanna nó atá ag brath ar na spriocstoic nó bainteach leo, de réir mar is gá chun cuspóir an Choinbhinsiúin seo a bhaint amach;

               (e)bearta caomhnaithe agus bearta bainistíochta a ghlacadh chun tionchair dhochracha shuntasacha ar éiceachórais mhuirí leochaileacha i Limistéar an Choinbhinsiúin a chosc, lena n‑áirítear na nithe seo a leanas, ach gan a bheith teoranta dóibh:

               (i)bearta chun measúnuithe tionchair a sheoladh agus a athbhreithniú d’fhonn a chinneadh an mbeadh tionchair den sórt sin ar éiceachórais den sórt sin i limistéar ar leith mar thoradh ar ghníomhaíochtaí iascaireachta;

               (ii)bearta chun aghaidh a thabhairt ar theagmhálacha gan choinne le héiceachórais leochaileacha mhuirí le linn gnáthghníomhaíochtaí iascaireachta grinnill; agus

               (iii)de réir mar is iomchuí, bearta lena sonraítear na suíomhanna nach dtarlóidh gníomhaíochtaí iascaireachta iontu;

               (f)cineál agus méid na rannpháirtíochta san iascach atá ann cheana a chinneadh, lena n‑áirítear trí dheiseanna iascaireachta a leithdháileadh;

               (g)na téarmaí agus na coinníollacha le haghaidh aon iascaigh nua i Limistéar an Choinbhinsiúin agus cineál agus méid na rannpháirtíochta in iascaigh den sórt sin a bhunú de chomhthoil, lena n‑áirítear trí dheiseanna iascaireachta a leithdháileadh; agus

               (h)tiocfaidh siad ar chomhaontú maidir le modhanna trína bhféadfar freastal ar leasanna iascaireachta na bPáirtithe Conarthacha nua ar bhealach a bheidh comhsheasmhach leis an ngá inbhuanaitheacht fhadtéarmach na n‑acmhainní iascaigh a chumhdaítear leis an gCoinbhinsiún seo a áirithiú.

               2.Glacfaidh an Coimisiún bearta chun faireachán, rialú agus faireachas éifeachtach a áirithiú, mar aon le comhlíonadh agus forfheidhmiú fhorálacha an Choinbhinsiúin seo agus na mbeart arna nglacadh de bhun an Choinbhinsiúin seo. Chuige sin, déanfaidh an Coimisiún:

               (a)nósanna imeachta a bhunú le haghaidh rialáil agus faireachán a dhéanamh ar thrasloingsiú acmhainní iascaigh agus táirgí acmhainní iascaigh arna ndéanamh i Limistéar an Choinbhinsiúin, lena n‑áirítear fógra a thabhairt don Choimisiún maidir le suíomh agus cainníocht aon trasloingsithe;

               (b)clár Breathnóireachta Iascaigh an Aigéin Chiúin Thuaidh (‘Clár Breathnóirí’) a fhorbairt agus a chur chun feidhme, agus caighdeáin agus treoirlínte ábhartha idirnáisiúnta á gcur san áireamh;

               (c)nósanna imeachta a bhunú chun dul ar bord agus cigireacht a dhéanamh ar shoithí iascaireachta i Limistéar an Choinbhinsiúin;

               (d)sásraí comhoibritheacha iomchuí a bhunú chun faireachán, rialú agus faireachas éifeachtach a dhéanamh chun forfheidhmiú na mbeart caomhnaithe agus bainistíochta arna nglacadh ag an gCoimisiún a áirithiú, lena n‑áirítear sásraí chun iascaireacht neamhdhleathach, neamhthuairiscithe agus neamhrialáilte a chosc, a dhíspreagadh agus a dhíothú;

               (e)caighdeáin, sonraíochtaí agus nósanna imeachta a fhorbairt do chomhaltaí an Choimisiúin chun gluaiseachtaí agus gníomhaíochtaí a thuairisciú ag baint úsáide as tarchuradóirí suite fíor-ama satailíte do shoithí atá i mbun gníomhaíochtaí iascaireachta i Limistéar an Choinbhinsiúin agus, i gcomhréir leis na nósanna imeachta sin, scaipeadh tráthúil na sonraí arna mbailiú ó chórais faireacháin soithí satailíte na gcomhaltaí a chomhordú;

               (f)nósanna imeachta a bhunú lena dtabharfar fógra don Choimisiún ar bhealach tráthúil maidir le soithí iascaireachta a ghabhann acmhainní iascaigh nó a bhfuil beartaithe acu acmhainní iascaigh a ghabháil i Limistéar an Choinbhinsiúin a dhul isteach i Limistéar an Choinbhinsiúin nó é a fhágáil;

               (g)i gcás inarb iomchuí, bearta neamh-idirdhealaitheacha a bhaineann leis an margadh a bhunú a bheidh comhsheasmhach leis an dlí idirnáisiúnta chun iascaireacht NNN a chosc, a dhíspreagadh agus a dhíothú; agus

               (h)nósanna imeachta a bhunú chun athbhreithniú a dhéanamh ar chomhlíonadh fhorálacha an Choinbhinsiúin seo agus na mbeart arna nglacadh de bhun an Choinbhinsiúin seo.

               3.Déanfaidh an Coimisiún na nithe seo a leanas:

               (a)na rialacha maidir le seoladh a chruinnithe agus maidir le feidhmiú a fheidhmeanna, lena n‑áirítear Rialacha Nós Imeachta, Rialacháin Airgeadais agus rialacháin eile, a ghlacadh agus/nó a leasú de réir mar is gá, trí chomhthoil;

               (b)plean oibre agus téarmaí tagartha a ghlacadh don Choiste Eolaíoch, don Choiste Teicniúil agus um Chomhlíonadh agus, de réir mar is gá, d’fhochomhlachtaí eile;

               (c)aon cheist a bhaineann leis an mbonn eolaíoch do na cinntí a chur faoi bhráid an Choiste Eolaíoch, ar ceist í a d’fhéadfadh a bheith riachtanach don Choimisiún a ghlacadh maidir le caomhnú agus bainistiú acmhainní iascaigh agus speiceas ar den éiceachóras céanna iad nó atá ag brath ar na spriocstoic nó bainteach leo agus measúnú agus aghaidh a thabhairt ar thionchair ghníomhaíochtaí iascaireachta ar éiceachórais mhuirí leochaileacha;

               (d)na téarmaí agus na coinníollacha d’aon ghníomhaíochtaí iascaireachta turgnamhacha, eolaíochta agus taiscéalaíocha i Limistéar an Choinbhinsiúin a bhunú agus raon feidhme aon taighde eolaíoch chomhoibrithigh ar acmhainní iascaigh, éiceachórais mhuirí leochaileacha, agus speicis ar den éiceachóras céanna iad nó atá ag brath ar na spriocstoic nó bainteach leo a chinneadh;

               (e)liosta de speicis tháscacha le haghaidh éiceachórais mhuirí leochaileacha a ghlacadh agus a leasú ó am go ham a dtoirmiscfear iascaireacht dhírithe ina leith;

               (f)caidreamh seachtrach an Choimisiúin a stiúradh; agus

               (g)cibé feidhmeanna eile a chomhlíonadh agus cibé gníomhaíochtaí eile a chur i gcrích is gá chun cuspóir an Choinbhinsiúin seo a chur chun cinn.

               Airteagal 8
               Cinnteoireacht

               1.Mar riail ghinearálta, déanfaidh an Coimisiún a chinntí trí chomhthoil.

               2.Ach amháin i gcás ina bhforálann an Coinbhinsiún seo go sainráite gur trí chomhthoil a ghlacfar cinneadh, má mheasann an Cathaoirleach go bhfuil na hiarrachtaí uile chun teacht ar chomhthoil ídithe:

               (a)déanfar cinntí an Choimisiúin maidir le ceisteanna nós imeachta trí thromlach chomhaltaí an Choimisiúin a chaith vótaí dearfacha nó vótaí diúltacha; agus

               (b)déanfar cinntí maidir le ceisteanna substainte trí thromlach trí cheathrú de chomhaltaí an Choimisiúin a chaith vótaí dearfacha nó vótaí diúltacha.

               3.Nuair a bheidh an cheist ann i dtaobh ceist de shubstaint a bheith nó gan a bheith ina ceist, déileálfar leis an gceist sin mar cheist substainte.

               4.Ní ghlacfar aon chinntí mura bhfuil córam dhá thrian de chomhaltaí an Choimisiúin i láthair an tráth a bheidh an cinneadh le glacadh.

               Airteagal 9

               Cinntí ón gCoimisiún a chur chun feidhme

               1.Gabhfaidh éifeacht le cinntí ceangailteacha a dhéanfaidh an Coimisiún mar a leanas:

               (a)tabharfaidh Cathaoirleach an Choimisiúin fógra i scríbhinn go pras i scríbhinn do chomhaltaí uile an Choimisiúin faoin gcinneadh sin tar éis don Choimisiún é a ghlacadh;

               (b)beidh an cinneadh ina cheangal ar chomhaltaí uile an Choimisiúin nócha (90) lá tar éis an dáta tarchuir a bheidh sonraithe san fhógra ón gCathaoirleach á rá gur ghlac an Coimisiún an cinneadh, de bhun fhomhír (a) thuas, mura sonrófar a mhalairt sa chinneadh;

               (c)féadfaidh comhalta den Choimisiún agóid a dhéanamh in aghaidh cinnidh ar an aon fhoras amháin go bhfuil an cinneadh ar neamhréir le forálacha an Choinbhinsiúin seo, Choinbhinsiún 1982 nó Chomhaontú 1995, nó go ndéanann an cinneadh idirdhealú gan bonn cirt in aghaidh an chomhalta agóide;

               (d)má dhéanann comhalta den Choimisiún agóid, cuirfidh sé é sin in iúl i scríbhinn do Chathaoirleach an Choimisiúin dhá sheachtain ar a laghad roimh an dáta a mbeidh an cinneadh ina cheangal de réir fhomhír (b) thuas; sa chás sin, ní bheidh an cinneadh ina cheangal, a mhéid a shonrófar, ar an gcomhalta sin; beidh an cinneadh ina cheangal ar na comhaltaí eile go léir, áfach, mura gcinnfidh an Coimisiún a mhalairt;

               (e)aon chomhalta den Choimisiún a thabharfaidh fógra faoi fhomhír (d) thuas sonróidh sé an bhfuil an cinneadh ar neamhréir le forálacha an Choinbhinsiúin seo, Choinbhinsiún 1982 nó Chomhaontú 1995, nó an ndéanann sé idirdhealú dochosanta i bhfoirm nó i bhfíoras in aghaidh an chomhalta sin agus, san am céanna, míniú i scríbhinn a sholáthar ar na forais atá lena sheasamh. Ní mór don chomhalta bearta malartacha a ghlacadh agus a chur chun feidhme atá coibhéiseach leis an gcinneadh a ndearna sé agóid ina leith agus a mbeidh an dáta céanna cur i bhfeidhm acu;

               (f)déanfaidh an Cathaoirleach sonraí aon fhógra agus aon mhíniú a fhaightear a scaipeadh go pras ar chomhaltaí uile an Choimisiúin de réir fhomhíreanna (d) agus (e) thuas;

               (g)i gcás ina ndéanfaidh aon chomhalta den Choimisiún an nós imeachta a leagtar amach i bhfomhíreanna (d) agus (e) thuas a agairt, tionólfar cruinniú de chuid an Choimisiúin arna iarraidh sin d’aon chomhalta eile chun athbhreithniú a dhéanamh ar an gcinneadh ar tíolacadh an agóid ina leith. Tabharfaidh an Coimisiún, ar a chostas féin, cuireadh chuig an gcruinniú sin do bheirt saineolaithe nó níos mó ar náisiúnaigh iad de stáit nach comhaltaí den Choimisiún iad agus a bhfuil eolas leordhóthanach acu ar an dlí idirnáisiúnta a bhaineann le hiascaigh agus ar oibriú eagraíochtaí réigiúnacha bainistíochta iascaigh chun comhairle a chur ar an gCoimisiún maidir leis an ábhar i dtrácht. Beidh roghnú agus gníomhaíochtaí na saineolaithe sin i gcomhréir leis na nósanna imeachta a bheidh le glacadh ag an gCoimisiún;

               (h)breithneoidh cruinniú an Choimisiúin an bhfuil bonn cirt leis na forais atá sonraithe don agóid arna tíolacadh ag comhalta an Choimisiúin agus an bhfuil na bearta malartacha a glacadh coibhéiseach leis an gcinneadh ar tíolacadh an agóid ina choinne nó nach bhfuil;

               (i)má fhaigheann an Coimisiún nach idirdhealú, i bhfoirm nó i bhfíoras, i gcoinne an chomhalta agóide den Choimisiún an cinneadh ar tíolacadh an agóid ina choinne agus nach bhfuil sé ar neamhréir leis an gCoinbhinsiún seo, le Coinbhinsiún 1982 nó le Comhaontú 1995, ach go bhfuil na bearta malartacha coibhéiseach le cinneadh an Choimisiúin agus gur chóir go nglacfaí leo amhlaidh ag an gCoimisiún, beidh na bearta malartacha ina gceangal ar an gcomhalta agóide in ionad an chinnidh a ndearnadh an agóid ina leith; agus

               (j)má chinneann an Coimisiún nach idirdhealú i bhfoirm nó i bhfíoras in aghaidh an chomhalta agóide an cinneadh ar tíolacadh an agóid ina choinne agus nach bhfuil sé ar neamhréir leis an gCoinbhinsiún seo, le Coinbhinsiún 1982 nó le Comhaontú 1995, ach nach bhfuil na bearta malartacha coibhéiseach leis an gcinneadh a bhfuil agóid déanta aige ina choinne, féadfaidh an comhalta agóide:

               (i)bearta malartacha éagsúla a chur i láthair a bheidh le breithniú ag an gCoimisiún;

               (ii)laistigh de chúig lá is daichead (45) an cinneadh bunaidh a raibh agóid curtha i láthair aige ina leith a chur chun feidhme; nó

               (iii)imeachtaí réitithe díospóide a thionscnamh de bhun Airteagal 19 nó mhír 4 den Iarscríbhinn.

               2.Féadfaidh aon chomhalta den Choimisiún a agraíonn an ceart agóide atá leagtha amach i mír 1 a fhógra agóide a tharraingt siar tráth ar bith agus teacht faoi cheangal ag an gcinneadh láithreach má bhíonn sé in éifeacht cheana nó ag cibé tráth a thiocfaidh sé in éifeacht faoin Airteagal seo.

               Airteagal 10

               An Coiste Eolaíoch

               1.Cuirfidh an Coiste Eolaíoch comhairle eolaíochta agus moltaí eolaíocha ar fáil i gcomhréir leis na téarmaí tagartha don Choiste a bheidh le glacadh ag an gcéad chruinniú rialta den Choimisiún agus a leasófar ó am go ham.

               2.Tiocfaidh an Coiste Eolaíoch le chéile, mura gcinnfidh an Coimisiún a mhalairt, uair amháin gach dhá bhliain ar a laghad, agus roimh ghnáthchruinniú an Choimisiúin.

               3.Déanfaidh an Coiste Eolaíoch gach iarracht a thuarascálacha a ghlacadh de chomhthoil. Má theipeann ar gach iarracht comhthoil a bhaint amach, léireofar sa tuarascáil na tuairimí tromlaigh agus na tuairimí mionlaigh agus d’fhéadfadh tuairimí éagsúla ionadaithe na gcomhaltaí maidir leis an tuarascáil ar fad nó maidir le cuid di a bheith san áireamh inti.

               4.Is iad feidhmeanna an Choiste Eolaíoch:

               (a)plean taighde a mholadh don Choimisiún, lena n‑áirítear saincheisteanna agus míreanna sonracha a mbeidh ar na saineolaithe eolaíocha nó eagraíochtaí nó daoine aonair eile aghaidh a thabhairt orthu, de réir mar is iomchuí, agus riachtanais sonraí a shainaithint agus gníomhaíochtaí a dhéanann freastal ar na riachtanais sin a chomhordú;

               (b)na measúnuithe eolaíocha ar stádas na n‑acmhainní iascaigh i Limistéar an Choinbhinsiúin a phleanáil, a sheoladh agus a athbhreithniú go rialta, na gníomhaíochtaí is gá chun iad a chaomhnú agus a bhainistiú a shainaithint, agus comhairle agus moltaí a chur ar fáil don Choimisiún;

               (c)faisnéis ábhartha a bhailiú, a anailísiú agus a scaipeadh;

               (d)measúnú a dhéanamh ar thionchair na ngníomhaíochtaí iascaireachta ar acmhainní iascaigh agus ar speicis ar leis an éiceachóras céanna iad nó atá ag brath ar na spriocstoic nó bainteach leo;

               (e)próiseas a fhorbairt chun éiceachórais mhuirí leochaileacha a shainaithint, lena n‑áirítear critéir ábhartha chun é sin a dhéanamh, agus na limistéir nó na gnéithe arb eol, nó inar dóigh go bhfuil, na héiceachórais sin iontu, agus suíomh na n‑iascach grinnill i ndáil leis na limistéir nó na gnéithe sin a shainaithint, bunaithe ar an bhfaisnéis eolaíoch is fearr atá ar fáil, agus aird chuí á tabhairt ar an ngá atá ann faisnéis rúnda a chosaint;

               (f)speicis tháscacha bhreise d’éiceachórais mhuirí leochaileacha a dtoirmiscfear iascaireacht dhírithe ina leith a shainaithint agus comhairle a thabhairt don Choimisiún maidir leo;

               (g)caighdeáin agus critéir eolaíochtbhunaithe a bhunú lena chinneadh an dócha go n‑imreoidh gníomhaíochtaí iascaireachta grinnill tionchair dhíobhálacha shuntasacha ar éiceachórais mhuirí leochaileacha nó ar speicis mhuirí i limistéar ar leith bunaithe ar chaighdeáin idirnáisiúnta amhail Treoirlínte Idirnáisiúnta FAO agus moladh a dhéanamh maidir le bearta chun na tionchair sin a sheachaint;

               (h)athbhreithniú a dhéanamh ar aon mheasúnachtaí, cinntí agus bearta bainistíochta agus aon mholadh is gá a dhéanamh d’fhonn cuspóir an Choinbhinsiúin seo a bhaint amach;

               (i)rialacha agus caighdeáin a fhorbairt lena nglacadh ag an gCoimisiún, maidir le bailiú, fíorú, tuairisciú, slándáil agus malartú sonraí maidir le hacmhainní iascaigh, maidir le speicis ar leis an éiceachóras céanna iad, nó atá ag brath ar na spriocstoic agus gníomhaíochtaí iascaireachta i Limistéar an Choinbhinsiúin nó atá bainteach leo, agus maidir le rochtain ar na sonraí sin agus iad a scaipeadh;

               (j)a mhéid is indéanta, anailís a thabhairt don Choimisiún ar bhearta malartacha caomhnaithe agus bainistíochta a dhéanann meastachán ar a mhéid a bhainfí amach cuspóirí aon straitéise bainistíochta arna glacadh ag an gCoimisiún nó arna breithniú aige le gach rogha díobh; agus

               (k)cibé comhairle eolaíochta eile is cuí leis nó a éileoidh an Coimisiún a sholáthar don Choimisiún.

               5.Féadfaidh an Coiste Eolaíoch faisnéis faoi ábhair leasa choitinn a mhalartú le heagraíochtaí nó socruithe eolaíocha ábhartha eile i gcomhréir leis na rialacha agus na caighdeáin arna nglacadh ag an gCoimisiún de bhun fhomhír 4(i) thuas agus Airteagal 21.

               6.Ní dhéanfaidh an Coiste Eolaíoch dúbláil ar ghníomhaíochtaí eagraíochtaí eolaíocha eile agus ar shocruithe a chumhdaíonn Limistéar an Choinbhinsiúin.

               Airteagal 11

               An Coiste Teicniúil agus Comhlíontachta

               1.Is iad feidhmeanna an Choiste Theicniúil agus Comhlíontachta:

               (a)faireachán agus athbhreithniú a dhéanamh ar chomhlíonadh na mbeart caomhnaithe agus bainistíochta arna nglacadh ag an gCoimisiún agus moltaí a chur faoi bhráid an Choimisiúin de réir mar is gá; agus

               (b)athbhreithniú a dhéanamh ar chur chun feidhme beart comhoibritheach maidir le faireachán, rialú, faireachas agus forfheidhmiú arna nglacadh ag an gCoimisiún agus moltaí a chur faoi bhráid an Choimisiúin de réir mar is gá.

               2.Cinnfidh an Coimisiún cén uair a thionólfaidh an Coiste Teicniúil agus Comhlíontachta a chéad chruinniú. Ina dhiaidh sin, tiocfaidh an Coiste Teicniúil agus Comhlíontachta le chéile, mura gcinnfidh an Coimisiún a mhalairt, uair amháin gach dhá bhliain ar a laghad, agus roimh ghnáthchruinniú an Choimisiúin.

               3.Déanfaidh an Coiste Teicniúil agus Comhlíontachta gach iarracht a thuarascálacha a ghlacadh de chomhthoil. Má theipeann ar gach iarracht comhthoil a bhaint amach, léireofar sa tuarascáil na tuairimí tromlaigh agus na tuairimí mionlaigh agus d’fhéadfadh tuairimí éagsúla ionadaithe na gcomhaltaí maidir leis an tuarascáil ar fad nó maidir le cuid di a bheith san áireamh inti.

               4.Le linn dó a fheidhmeanna a chomhlíonadh, déanfaidh an Coiste Teicniúil agus Comhlíontachta an méid seo a leanas:

               (a)fóram a chur ar fáil le haghaidh malartú faisnéise maidir leis na modhanna ina bhfuil na bearta caomhnaithe agus bainistíochta arna nglacadh ag an gCoimisiún i Limistéár an Choinbhinsiúin agus na bearta comhlántacha in uiscí cóngaracha, de réir mar is cuí, á gcur chun feidhme ag comhaltaí an Choimisiúin;

               (b)fóram a chur ar fáil chun faisnéis a mhalartú maidir le forfheidhmiú, lena n‑áirítear iarrachtaí, straitéisí agus pleananna forfheidhmiúcháin;

               (c)tuarascálacha a fháil ó gach comhalta den Choimisiún maidir le bearta a ghlac an comhalta chun faireachán agus iniúchadh a dhéanamh ar sháruithe ar fhorálacha an Choinbhinsiúin seo agus ar bhearta a glacadh de bhun an Choinbhinsiúin seo agus chun pionós a ghearradh ina leith;

               (d)a chuid torthaí nó conclúidí a thuairisciú don Choimisiún maidir lena mhéid a chomhlíontar na bearta caomhnaithe agus bainistíochta;

               (e)moltaí a chur faoi bhráid an Choimisiúin maidir le nithe a bhaineann le faireachán, rialú, faireachas agus forfheidhmiú;

               (f)rialacha agus nósanna imeachta a fhorbairt lena rialófar úsáid sonraí agus faisnéise eile chun críocha faireacháin, rialaithe agus faireachais; agus

               (g)aon ábhair eile a chuirfidh an Coimisiún faoina bhráid a bhreithniú agus/nó a iniúchadh..

               5.Feidhmeoidh an Coiste Teicniúil agus Comhlíontachta a fheidhmeanna de réir na nósanna imeachta agus na dtreoirlínte a ghlacfaidh an Coimisiún ó am go ham.

               Airteagal 12
               Buiséad

               1.Íocfaidh gach comhalta den Choimisiún a chaiteachais féin as freastal ar chruinnithe den Choimisiún agus dá fhochomhlachtaí.

               2.Ag gach cruinniú dá chuid, glacfaidh an Coimisiún, de chomhthoil, buiséad bliantúil le haghaidh an chéad 2 bhliain eile faoi seach. Cuirfidh an Rúnaí Feidhmiúcháin dréachtbhuiséid do gach bliain den 2 bhliain sin chuig na comhaltaí mar aon le sceideal ranníocaíochtaí tráth nach déanaí ná seasca (60) lá roimh ghnáthchruinniú an Choimisiúin ag a mbeidh na buiséid sin le breithniú. I gcás nach féidir leis an gCoimisiún teacht ar chomhthoil maidir le buiséad bliantúil a ghlacadh d’aon bhliain ar leith, tabharfar ar aghaidh buiséad an Choimisiúin don bhliain roimhe sin don bhliain sin.

               3.Roinnfear an buiséad idir chomhaltaí an Choimisiúin i gcomhréir le foirmle a ghlacfaidh an Coimisiún trí chomhthoil. I gcás comhalta den Choimisiún a ghlac comhaltas i rith bliain airgeadais, déanfaidh sé ranníocaíocht leis an mbuiséad ar mhéid atá comhréireach leis an líon míonna iomlána atá fágtha sa bhliain arna ríomh ón lá a ghlac sé comhaltas.

               4.Cuirfidh an Rúnaí Feidhmiúcháin méid a ranníocaíochta in iúl do gach comhalta den Choimisiún. Íocfar ranníocaíochtaí tráth nach déanaí ná ceithre mhí tar éis dháta an fhógra sin, in airgeadra an Stáit ina bhfuil Rúnaíocht an Choimisiúin suite. Comhalta den Choimisiún nach féidir leis an sprioc-am a chomhlíonadh, míneoidh sé don Choimisiún an chúis nach bhfuil sé in ann déanamh amhlaidh.

               5.Comhalta den Choimisiún nach bhfuil a ranníocaíochtaí íoctha ina n‑iomláine aige 2 bhliain as a chéile, ní bheidh sé i dteideal a bheith rannpháirteach i gcinnteoireacht an Choimisiúin, ná ní fhéadfaidh sé agóidí a dhéanamh maidir le haon chinneadh a ghlacann an Coimisiún, go dtí go mbeidh a oibleagáidí airgeadais urscaoilte aige.

               6.Déanfaidh iniúchóirí seachtracha arna roghnú ag an gCoimisiún gnóthaí airgeadais an Choimisiúin a iniúchadh go bliantúil.

               Airteagal 13
               Dualgais Bratstát

               1.Déanfaidh gach Páirtí Conarthach cibé bearta is gá chun a áirithiú maidir le soithí iascaireachta atá i dteideal a bhratach a bheith ar foluain acu:

               (a)agus iad ag oibriú i Limistéar an Choinbhinsiúin, go gcomhlíonann siad forálacha an Choinbhinsiúin seo agus na bearta arna nglacadh de bhun an Choinbhinsiúin seo agus nach bhfuil na soithí sin ag gabháil d’aon ghníomhaíochtaí a bhainfeadh an bonn d’éifeachtacht na mbeart sin; agus

               (b)nach ndéanann siad gníomhaíochtaí iascaireachta neamhúdaraithe laistigh de limistéir atá faoi dhlínse náisiúnta Stáit eile atá tadhlach le Limistéar an Choinbhinsiúin.

               2.Ní cheadóidh aon Pháirtí Conarthach d’aon soitheach iascaireachta atá i dteideal a bhratach a chur ar foluain a bheith in úsáid le haghaidh gníomhaíochtaí iascaireachta i Limistéar an Choinbhinsiúin mura mbeidh údarás nó údaráis iomchuí an Pháirtí Chonarthaigh sin tar éis údarú dó déanamh amhlaidh. Ní údaróidh gach Páirtí Conarthach ar leith soithí atá i dteideal a bhratach a bheith ar foluain acu a úsáid le haghaidh gníomhaíochtaí iascaireachta i Limistéar an Choinbhinsiúin ach amháin i gcás ina mbeidh sé in ann a fhreagrachtaí a fheidhmiú go héifeachtach maidir leis na soithí sin faoin gCoinbhinsiún seo, faoi Choinbhinsiún 1982 agus faoi Chomhaontú 1995.

               3.Áiritheoidh gach Páirtí Conarthach ar leith, maidir le gníomhaíochtaí iascaireachta a dhéanann soithí iascaireachta atá i dteideal a bhratach a chur ar foluain de shárú ar fhorálacha an Choinbhinsiúin seo, agus ar bhearta a ghlacfar de bhun an Choinbhinsiúin seo agus an údaraithe i mír 2, go mbeidh na gníomhaíochtaí sin ina sárú faoina chreat dlíthiúil.

               4.Cuirfidh gach Páirtí Conarthach de cheangal ar shoithí iascaireachta atá i dteideal a bhratach a bheith ar foluain acu agus atá ag gabháil do ghníomhaíochtaí iascaireachta i Limistéar an Choinbhinsiúin:

               (a)leas a bhaint as tarchuradóirí suite fíor-ama satailíte le linn dóibh a bheith i Limistéar an Choinbhinsiúin i gcomhréir leis na nósanna imeachta a forbraíodh de bhun Airteagal 7, fomhír 2(e);

               (b)fógra a thabhairt don Choimisiún maidir leis an rún atá acu dul isteach i Limistéar an Choinbhinsiúin agus é a fhágáil i gcomhréir le nósanna imeachta arna bhforbairt de bhun Airteagal 7, fomhír 2(f); agus

               (c)fógra a thabhairt don Choimisiún faoi shuíomh aon trasloingsithe acmhainní iascaigh agus táirgí acmhainní iascaigh arna ngabháil i Limistéar an Choinbhinsiúin, go dtí go nglacfaidh an Coimisiún nósanna imeachta le haghaidh rialáil agus faireachán a dhéanamh ar thrasloingsiú de bhun Airteagal 7, fomhír 2(a).

               5.Cuirfidh gach Páirtí Conarthach toirmeasc ar shoithí atá i dteideal a bhratach a bheith ar foluain acu dul i mbun iascaireacht dhírithe ar na hoird seo a leanas: Alcyonacea, Antipatharia, Gorgonacea, agus Scleractinia, chomh maith le haon speicis tháscacha eile d’éiceachórais mhuirí leochaileacha a d’fhéadfadh an Coiste Eolaíoch a shainaithint ó am go ham agus a ghlacfaidh an Coimisiún.

               6.Cuirfidh gach Páirtí Conarthach breathnóirí ar bord soithí iascaireachta atá i dteideal a bhratach a bheith ar foluain acu agus atá ag oibriú i Limistéar an Choinbhinsiúin i gcomhréir leis an gClár Breathnóirí a bhunófar i gcomhréir le hAirteagal 7, fomhír 2(b). Beidh clúdach céad (100) faoin gcéad faoin gClár Breathnóirí ag soithí iascaireachta atá ag gabháil d’iascaireacht ghrinnill i Limistéar an Choinbhinsiúin. Soithí iascaireachta atá ag gabháil do chineálacha eile gníomhaíochtaí iascaireachta i Limistéar an Choinbhinsiúin, beidh leibhéal clúdaigh breathnóra acu de réir mar a chinnfidh an Coimisiún.

               7.Áiritheoidh gach Páirtí Conarthach go nglacfaidh soithí iascaireachta atá i dteideal a bhratach a chur ar foluain le cigirí cuí-údaraithe dul ar bord i gcomhréir leis na nósanna imeachta maidir le dul ar bord agus cigireacht a dhéanamh ar shoithí iascaireachta i Limistéar an Choinbhinsiúin a ghlac an Coimisiún de bhun Airteagal 7, fomhír 2(c). Comhlíonfaidh cigirí cuí-údaraithe na nósanna imeachta sin.

               8.Chun go gcuirfear an Coinbhinsiún seo chun feidhme go héifeachtach, déanfaidh gach Páirtí Conarthach an méid seo a leanas:

               (a)taifead a choimeád de na soithí iascaireachta atá i dteideal a bhratach a bheith ar foluain acu agus atá údaraithe lena n‑úsáid i ndáil le gníomhaíochtaí iascaireachta i Limistéar an Choinbhinsiúin i gcomhréir leis na ceanglais faisnéise, na rialacha, na caighdeáin agus na nósanna imeachta arna nglacadh ag an gCoimisiún;

               (b)faisnéis, mar a chinnfidh an Coimisiún, maidir le gach soitheach iascaireachta a chuirtear isteach sa taifead a cheanglaítear a choimeád faoin mír seo a chur ar fáil go bliantúil don Choimisiún, i gcomhréir leis na nósanna imeachta a bhunóidh an Coimisiún, agus cuirfidh sé aon mhodhnuithe ar an bhfaisnéis sin in iúl go pras don Choimisiún; agus

               (c)ainmneacha na soithí iascaireachta a iontráladh sa taifead arb iad a rinne na gníomhaíochtaí iascaireachta le linn na bliana féilire roimhe sin a chur ar fáil don Choimisiún mar chuid den tuarascáil bhliantúil a cheanglaítear de bhun Airteagal 16.

               9.Cuirfidh gach Páirtí Conarthach an Coimisiún ar an eolas go pras freisin maidir leis na nithe seo a leanas:

               (a)aon rud breise a chuirtear leis an taifead; agus

               (b)aon scriosadh ón taifead, lena sonraítear cé acu de na cúiseanna seo a leanas is infheidhme:

               (i)an t‑údarú iascaireachta a bheith tugtha suas go deonach ag úinéir nó oibreoir an tsoithigh iascaireachta;

               (ii)an t‑údarú iascaireachta a eisíodh i ndáil leis an soitheach iascaireachta faoi mhír 2 a bheith tarraingthe siar nó gan a bheith athnuaite;

               (iii)nach bhfuil an soitheach iascaireachta lena mbaineann i dteideal a bhratach a bheith ar foluain aige a thuilleadh;

               (iv)an soitheach iascaireachta lena mbaineann a dhiúscairt, a dhíchoimisiúnú nó a chailleadh; nó

               (v)aon fhorais eile, maille le míniú sonrach.

               10.Coimeádfaidh an Coimisiún a thaifead féin ar shoithí iascaireachta, bunaithe ar an bhfaisnéis a chuirfear ar fáil dó de bhun mhíreanna 8 agus 9. Cuirfidh an Coimisiún an taifead sin ar fáil go poiblí trí mhodhanna comhaontaithe, agus aird chuí á tabhairt aige ar an ngá atá le rúndacht faisnéise pearsanta a chosaint, i gcomhréir le cleachtas intíre gach Páirtí Chonarthaigh. Cuirfidh an Coimisiún ar fáil freisin d’aon Pháirtí Conarthach, arna iarraidh sin, faisnéis faoi aon soitheach a chuirfear isteach ar thaifead an Choimisiúin, ar faisnéis í nach bhfuil ar fáil go poiblí ar bhealach eile.

               11.Aon Pháirtí Conarthach nach gcuirfidh isteach na sonraí agus an fhaisnéis a cheanglaítear faoi Airteagal 16, mír 3 i leith aon bhliana ina ndearnadh iascaireacht i Limistéar an Choinbhinsiúin ag soithí iascaireachta atá i dteideal a bhratach a chur ar foluain, ní ghlacfaidh sé páirt sna hiascaigh ábhartha go dtí go mbeidh na sonraí agus an fhaisnéis sin curtha ar fáil. Beidh cur chun feidhme na míre seo á threorú a thuilleadh ag na Rialacha Nós Imeachta atá le glacadh ag an gCoimisiún.

               Airteagal 14
               Dualgais Stát an Chalafoirt

               1.Tá sé de cheart ag Páirtí Conarthach agus de dhualgas air bearta a ghlacadh, i gcomhréir leis an dlí idirnáisiúnta, chun éifeachtacht beart caomhnaithe agus bainistíochta foréigiúnach, réigiúnach agus domhanda a chur chun cinn.

               2.Déanfaidh gach Páirtí Conarthach an méid seo a leanas:

               (a)éifeacht a thabhairt do bhearta Stát an chalafoirt arna nglacadh ag an gCoimisiún i ndáil le teacht isteach ina chalafoirt agus úsáid na gcalafort ag soithí iascaireachta a rinne gníomhaíochtaí iascaireachta i Limistéar an Choinbhinsiúin lena n‑áirítear, inter alia, maidir le tabhairt i dtír agus trasloingsiú acmhainní iascaigh, cigireacht ar shoithí iascaireachta, doiciméid, gabháil agus trealamh ar bord, agus úsáid seirbhísí calafoirt; agus

               (b)cúnamh a thabhairt do Bhratstáit, de réir mar is indéanta le réasún agus i gcomhréir lena dhlí náisiúnta agus leis an dlí idirnáisiúnta, i gcás ina mbeidh soitheach iascaireachta ina chalafoirt go deonach agus ina n‑iarrfaidh Bratstát an tsoithigh ar an bPáirtí Conarthach cúnamh a thabhairt chun a áirithiú go gcomhlíonfar forálacha an Choinbhinsiúin seo agus na bearta caomhnaithe agus bainistíochta arna nglacadh ag an gCoimisiún.

               3.I gcás ina measann Páirtí Conarthach go ndearna soitheach iascaireachta a bhaineann úsáid as a chalafoirt sárú ar fhoráil den Choinbhinsiún seo nó ar bheart caomhnaithe agus bainistíochta arna ghlacadh ag an gCoimisiún, tabharfaidh sé fógra don Bhratstát lena mbaineann, don Choimisiún agus do Stáit ábhartha eile agus d’eagraíochtaí idirnáisiúnta iomchuí. Cuirfidh an Páirtí Conarthach an doiciméadacht ar an ábhar ar fáil don Bhratstát agus, de réir mar is iomchuí, don Choimisiún, lena n‑áirítear aon taifead cigireachta.

               4.Ní fhorléireofar aon ní san Airteagal seo mar ní a dhéanann difear d’fheidhmiú a gceannasachta ag Páirtithe Conarthacha ar chalafoirt ina gcríocha i gcomhréir leis an dlí idirnáisiúnta, lena n‑áirítear a gceart chun cead isteach i gcalafoirt ina gcríoch a dhiúltú agus bearta Stat calafoirt níos déine a ghlacadh ná na bearta arna nglacadh ag an gCoimisiún de bhun an Choinbhinsiúin seo.

               Airteagal 15

               Dualgais Eintiteas Iascaireachta

               Tá feidhm mutatis mutandis ag Airteagal 13 agus Airteagal 14, míreanna 2 agus 3 maidir le haon eintiteas iascaireachta a chuir a ghealltanas daingean in iúl i gcomhréir leis an Iarscríbhinn.

               Airteagal 16

               Sonraí a Bhailiú, a Thiomsú agus a Mhalartú

               1.Forbróidh an Coimisiún, agus aird iomlán á tabhairt aige ar Iarscríbhinn I a ghabhann le Comhaontú 1995, mar aon le forálacha ábhartha Airteagail 10 agus 11, caighdeáin, rialacha agus nósanna imeachta le haghaidh, inter alia, na nithe seo a leanas:

               (a)na sonraí ábhartha uile a bheith á mbailiú, á bhfíorú agus á dtuairisciú go tráthúil chuig an gCoimisiún ag comhaltaí an Choimisiúin;

               (a)sonraí cruinne agus iomlána a bheith á dtiomsú agus á mbainistiú ag an gCoimisiún chun measúnú éifeachtach stoic a éascú chun a áirithiú go bhféadfar an chomhairle eolaíochta is fearr a sholáthar;

               (b)sonraí, lena n‑áirítear sonraí maidir le soithí atá i mbun iascaireacht NNN agus, de réir mar is iomchuí, maidir le húinéireacht thairbhiúil na soithí sin, a bheith á malartú idir comhaltaí an Choimisiúin, agus le heagraíochtaí agus socruithe réigiúnacha eile bainistíochta iascaigh, d’fhonn an fhaisnéis sin a chomhdhlúthú i bhformáid láraithe lena scaipeadh de réir mar is iomchuí;

               (c)doiciméadú comhordaithe agus comhroinnt sonraí idir eagraíochtaí agus socruithe réigiúnacha bainistíochta iascaigh a bheith á n‑éascú, lena n‑áirítear nósanna imeachta chun sonraí a mhalartú maidir le cláir soithí, agus bearta a bhaineann leis an margadh i gcás inarb infheidhme; agus

               (d)iniúchtaí rialta ar an gcaoi a gcomhlíonann comhaltaí an Choimisiúin na ceanglais maidir le sonraí a bhailiú agus a mhalartú, agus maidir le haghaidh a thabhairt ar aon neamhchomhlíonadh a shainaithneofar in iniúchtaí den sórt sin.

               2.Áiritheoidh an Coimisiún go mbeidh sonraí ar fáil go poiblí maidir le líon na soithí iascaireachta a oibríonn i Limistéar an Choinbhinsiúin, stádas na n‑acmhainní iascaigh arna mbainistiú faoin gCoinbhinsiún seo, measúnuithe ar acmhainní iascaigh, cláir thaighde i Limistéar an Choinbhinsiúin, agus tionscnaimh chomhoibritheacha le heagraíochtaí réigiúnacha agus domhanda.

               3.Bunóidh an Coimisiún formáid na tuarascála bliantúla a bheidh le tíolacadh ag gach comhalta den Choimisiún. Cuirfidh gach comhalta den Choimisiún a thuarascáil bhliantúil faoi bhráid an Choimisiúin gan mhoill i gcomhréir leis an bhformáid sin. Áireofar sa tuarascáil bhliantúil cur síos ar an gcaoi a bhfuil na bearta caomhnaithe agus bainistíochta curtha chun feidhme ag an gcomhalta den Choimisiún, mar aon le nósanna imeachta faireacháin, rialaithe agus faireachais agus forfheidhmithe arna nglacadh ag an gCoimisiún, lena n‑áirítear toradh aon ghníomhaíochtaí atá déanta ag an gcomhalta i ndáil le hAirteagal 17, chomh maith le faisnéis ar aon ábhair bhreise a chinnfidh an Coimisiún.

               4.Bunóidh an Coimisiún rialacha chun slándáil sonraí, rochtain ar shonraí agus scaipeadh sonraí a áirithiú, lena n‑áirítear sonraí a thuairiscítear trí tharchuradóirí suite fíor-ama satailíte, agus rúndacht á coimeád i gcás inarb iomchuí agus aird chuí á tabhairt ar chleachtais intíre chomhaltaí an Choimisiúin.

               Airteagal 17

               Comhlíonadh agus Forfheidhmiú

               1.Déanfaidh gach comhalta den Choimisiún forálacha an Choinbhinsiúin seo agus aon chinntí ábhartha ón gCoimisiún a fhorfheidhmiú.

               2.Déanfaidh gach comhalta den Choimisiún, ar a thionscnamh féin nó ar iarratas ó aon chomhalta eile den Choimisiún agus nuair a thugtar an fhaisnéis ábhartha dó, imscrúdú iomlán ar aon líomhain go bhfuil aon cheann d’fhorálacha an Choinbhinsiúin seo nó aon bheart caomhnaithe agus bainistíochta arna ghlacadh ag an gCoimisiún sáraithe ag soithí iascaireachta atá i dteideal a bhratach a bheith ar foluain acu.

               3.I gcás ina mbeidh faisnéis leordhóthanach ar fáil i ndáil le sárú líomhnaithe ar fhorálacha an Choinbhinsiúin seo nó ar bhearta arna nglacadh de bhun an Choinbhinsiúin seo ag soitheach iascaireachta atá i dteideal a bhratach a bheith ar foluain aige:

               (a)cuirfear an sárú líomhnaithe in iúl go pras do chomhalta an Choimisiúin; agus

               (b)déanfaidh comhalta an Choimisiúin na gníomhaíochtaí iomchuí i gcomhréir lena dhlíthe agus lena rialacháin, lena n‑áirítear imeachtaí a thionscnamh gan mhoill agus, i gcás inarb iomchuí, an soitheach lena mbaineann a choinneáil.

               4.I gcás ina suífear, i gcomhréir le dlíthe comhalta den Choimisiún, go raibh baint ag soitheach iascaireachta atá i dteideal bratach an chomhalta sin a chur ar foluain le sárú tromchúiseach a dhéanamh ar fhorálacha an Choinbhinsiúin seo nó ar aon bhearta caomhnaithe agus bainistíochta arna nglacadh ag an gCoimisiún, ordóidh an comhalta sin den Choimisiún don soitheach iascaireachta scor d’oibríochtaí agus, i gcásanna iomchuí, ordóidh sé don soitheach iascaireachta Limistéar an Choinbhinsiúin a fhágáil láithreach. Áiritheoidh comhalta an Choimisiúin nach mbeidh an soitheach lena mbaineann ag gabháil do ghníomhaíochtaí iascaireachta i Limistéar an Choinbhinsiúin d’acmhainní iascaigh go dtí go gcomhlíonfar na smachtbhannaí uile atá fós le cur i bhfeidhm ag an gcomhalta sin i leith an tsáraithe.

               5.Chun críocha an Airteagail seo, áireofar le sárú tromchúiseach aon cheann de na sáruithe a shonraítear in Airteagal 21, fomhíreanna 11 (a) go (h) de Chomhaontú 1995 agus cibé sáruithe eile a chinnfidh an Coimisiún.

               6.Más rud é, laistigh de thrí (3) bliana ó theacht i bhfeidhm an Choinbhinsiúin seo, nach mbeidh an Coimisiún in ann comhaontú ar nósanna imeachta maidir le dul ar bord soithí iascaireachta agus cigireacht a dhéanamh orthu i Limistéar an Choinbhinsiúin, beidh feidhm ag Airteagail 21 agus 22 de Chomhaontú 1995 amhail is dá mba chuid den Choinbhinsiún seo iad. Déanfar bordáil agus cigireacht ar shoithí iascaireachta i Limistéar an Choinbhinsiúin, mar aon le haon ghníomhaíocht forfheidhmiúcháin ina dhiaidh sin, i gcomhréir leis na nósanna imeachta a leagtar amach sna hAirteagail sin agus i gcomhréir le haon nósanna imeachta praiticiúla breise den sórt sin a chinnfidh an Coimisiún.

               7.Gan dochar do phríomhfhreagracht an Bhratstáit, déanfaidh gach comhalta den Choimisiún, i gcomhréir lena dhlíthe:

               (a)a mhéid is féidir, bearta a dhéanamh agus comhoibriú chun a áirithiú go gcomhlíonfaidh a náisiúnaigh, agus soithí iascaireachta atá faoi úinéireacht a náisiúnach, atá á n‑oibriú nó á rialú ag a náisiúnaigh, forálacha an Choinbhinsiúin seo agus aon bhearta caomhnaithe agus bainistíochta arna nglacadh ag an gCoimisiún; agus

               (b)ar a thionscnamh féin nó arna iarraidh sin d’aon chomhalta eile den Choimisiún agus nuair a sholáthraítear an fhaisnéis ábhartha dó, imscrúdóidh sé go pras aon sárú líomhnaithe a rinne náisiúnaigh dá chuid, nó soithí iascaireachta ar leis iad, atá á n‑oibriú nó á rialú ag a náisiúnaigh, ar fhorálacha an Choinbhinsiúin seo nó ar aon bhearta caomhnaithe agus bainistíochta arna nglacadh ag an gCoimisiún.

               8.Déanfar gach imscrúdú agus gach imeacht breithiúnach go gasta. Maidir leis na smachtbhannaí dá bhforáiltear i ndlíthe agus rialacháin ábhartha chomhaltaí an Choimisiúin, beidh siad sách dian le go mbeidh siad éifeachtach chun comhlíonadh a áirithiú agus chun sáruithe a dhíspreagadh cibé áit a dtarlaíonn siad, agus bainfear de na ciontóirí na sochair a fhabhróidh óna ngníomhaíochtaí neamhdhleathacha.

               9.Déanfar tuarascáil ar dhul chun cinn aon imscrúdaithe arna sheoladh de bhun mhíreanna 2, 3, 4 nó 7, lena n‑áirítear sonraí faoi aon ghníomh a rinneadh nó a bheartaítear a dhéanamh i ndáil leis an sárú líomhnaithe, a sholáthar don chomhalta den Choimisiún a dhéanann an iarraidh agus don Choimisiún a luaithe is indéanta agus in aon chás laistigh de dhá mhí ón iarraidh. Cuirfear tuarascáil ar thoradh an imscrúdaithe ar fáil don chomhalta den Choimisiún a dhéanann an iarraidh agus don Choimisiún nuair a bheidh an t‑imscrúdú críochnaithe.

               10.Tá forálacha an Airteagail seo gan dochar do na nithe seo a leanas:

               (a)cearta aon chomhaltaí den Choimisiún de réir a ndlíthe agus a rialachán a bhaineann le hiascaigh; agus

               (b)cearta aon cheann de na Páirtithe Conarthacha i ndáil le haon fhoráil a bhaineann le comhlíonadh agus forfheidhmiú atá in aon chomhaontú déthaobhach nó iltaobhach ábhartha nach bhfuil ar neamhréir le forálacha an Choinbhinsiúin seo, Choinbhinsiún 1982 nó Chomhaontú 1995.

               Airteagal 18
               An Trédhearcacht

               Cuirfidh an Coimisiún an trédhearcacht chun cinn ina phróisis chinnteoireachta agus ina ghníomhaíochtaí eile. Tabharfar an deis d’ionadaithe ó eagraíochtaí idir-rialtasacha agus ó eagraíochtaí neamhrialtasacha a bhfuil baint acu le nithe atá ábhartha maidir le cur chun feidhme an Choinbhinsiúin seo a bheith rannpháirteach i gcruinnithe an Choimisiúin agus a fhochomhlachtaí mar bhreathnóirí nó eile a mheasann comhaltaí den Choimisiún a bheith iomchuí agus de réir mar a fhoráiltear sna Rialacha Nós Imeachta a ghlacfaidh an Coimisiún. Ní bheidh na nósanna imeachta sriantach go míchuí ina leith sin. Tabharfar rochtain thráthúil do na heagraíochtaí idir-rialtasacha agus do na heagraíochtaí neamhrialtasacha ar fhaisnéis ábhartha faoi réir na rialacha agus na nósanna imeachta a fhéadfaidh an Coimisiún a ghlacadh. Déanfar aon bhearta caomhnaithe, bainistíochta agus aon bhearta nó nithe eile a chinnfidh an Coimisiún nó fochomhlachtaí a chur ar fáil go poiblí mura gcinnfidh an Coimisiún a mhalairt.

               Airteagal 19

               Réiteach Díospóidí

               Tá feidhm, mutatis mutandis, ag na forálacha a bhaineann le díospóidí a réiteach a leagtar amach i gCuid VIII de Chomhaontú 1995 maidir le haon díospóid idir na Páirtithe Conarthacha, bíodh siad ina bPáirtithe i gComhaontú 1995 nó ná bíodh.

               Airteagal 20

               Comhar le Páirtithe Neamhchonarthacha

               1.Malartóidh comhaltaí an Choimisiúin faisnéis maidir le gníomhaíochtaí soithí iascaireachta i Limistéar an Choinbhinsiúin atá i dteideal bratach Páirtithe neamhChonarthacha den Choinbhinsiún seo a chur ar foluain.

               2.Déanfaidh an Coimisiún aird aon Pháirtí neamhChonarthaigh sa Choinbhinsiún seo a tharraingt ar aon ghníomhaíocht a ghabhann a náisiúnaigh nó a shoithí iascaireachta atá i dteideal a bhratach a bheith ar foluain acu, ar gníomhaíocht í a dhéanann difear, i dtuairim an Choimisiúin, do bhaint amach chuspóir an Choinbhinsiúin seo.

               3.Iarrfaidh an Coimisiún ar an bPáirtí neamhChonarthach a shainaithnítear i mír 2 comhoibriú go hiomlán leis an gCoimisiún trí bheith ina Pháirtí Conarthach nó trí chomhaontú na bearta caomhnaithe agus bainistíochta arna nglacadh ag an gCoimisiún a chur i bhfeidhm. Faoi réir cibé téarmaí agus coinníollacha a bhunóidh an Coimisiún, féadfaidh Páirtí neamhChonarthach comhoibritheach den sórt sin sa Choinbhinsiún seo tairbhe a bhaint as rannpháirteachas in iascach a bheidh ar comhréir, inter alia, lena ghealltanas bearta caomhnaithe agus bainistíochta a chomhlíonadh agus lena thaifead ar chomhlíonadh na mbeart caomhnaithe agus bainistíochta i leith na n‑acmhainní iascaigh iomchuí agus aon ranníocaíocht airgeadais a thugann sé don Choimisiún.

               4.Déanfaidh gach ball den Choimisiún bearta a bheidh i gcomhréir leis an gCoinbhinsiún seo, le Coinbhinsiún 1982, le Comhaontú 1995 agus le dlí ábhartha idirnáisiúnta eile chun gníomhaíochtaí soithí iascaireachta atá i dteideal bratach na bPáirtithe neamhChonarthacha sa Choinbhinsiún seo a chur ar foluain, ar gníomhaíochtaí iad a bhaineann an bonn d’éifeachtacht beart caomhnaithe agus bainistíochta arna nglacadh ag an gCoimisiún, a dhíspreagadh.

               5.Déanfaidh gach comhalta den Choimisiún bearta iomchuí, i gcomhréir lena dhlíthe, chun cosc a chur ar shoithí atá i dteideal a bhratach a bheith ar foluain acu a gclárúchán a aistriú chuig Páirtithe neamhChonarthacha sa Choinbhinsiún seo ionas go bhféádfar éalú ó fhorálacha an Choinbhinsiúin seo a chomhlíonadh..

               Airteagal 21

               Comhar le hEagraíochtaí nó Socruithe Eile

               1.Comhoibreoidh an Coimisiún, de réir mar is iomchuí, maidir le cúrsaí leasa fhrithpháirtigh le FAO, le gníomhaireachtaí speisialaithe eile de chuid na Náisiún Aontaithe agus le heagraíochtaí nó socruithe réigiúnacha ábhartha, go háirithe leis na heagraíochtaí réigiúnacha bainistíochta iascaigh sin nó socruithe a bhfuil freagracht orthu maidir le hiascaigh i limistéir mhuirí gar do Limistéar an Choinbhinsiúin nó tadhlach leis.

               2.Cuirfidh an Coimisiún san áireamh na bearta caomhnaithe agus bainistíochta nó na moltaí arna nglacadh ag eagraíochtaí agus socruithe réigiúnacha bainistíochta iascaigh agus eagraíochtaí idir-rialtasacha ábhartha eile a bhfuil inniúlacht acu i ndáil le limistéir atá tadhlach le Limistéar an Choinbhinsiúin nó i ndáil le hacmhainní iascaigh nach gcumhdaítear leis an gCoinbhinsiún seo, speicis ar leis an éiceachóras céanna iad nó atá ag brath ar na spriocstoic nó bainteach leis, agus a bhfuil cuspóirí acu atá i gcomhréir le cuspóir an Choinbhinsiúin seo agus a thacaíonn leis an gcuspóir sin.

               3.Féachfaidh an Coimisiún le caidrimh oibre chomhoibritheacha a fhorbairt agus féadfaidh sé comhaontuithe a dhéanamh chun na críche sin le heagraíochtaí idir-rialtasacha ar féidir leo cur lena chuid oibre agus a bhfuil inniúlacht acu maidir le caomhnú fadtéarmach agus úsáid inbhuanaithe beo-acmhainní agus a n‑éiceachóras a áirithiú. Féadfaidh sé iarraidh ar na heagraíochtaí sin breathnóirí a chur chuig a chruinnithe nó chuig cruinnithe aon cheann dá fhochuideachtaí. Féadfaidh sé freisin féachaint le páirt a ghlacadh i gcruinnithe na n‑eagraíochtaí sin de réir mar is iomchuí.

               4.Féachfaidh an Coimisiún le socruithe oiriúnacha a dhéanamh le haghaidh comhairliúcháin, comhair agus comhoibrithe le heagraíochtaí nó socruithe réigiúnacha eile bainistíochta iascaigh d’fhonn na hinstitiúidí atá ann cheana a úsáid, a mhéid is féidir, chun cuspóir an Choinbhinsiúin seo a bhaint amach. I ndáil leis sin, féachfaidh an Coimisiún le comhar a bhunú maidir le gníomhaíochtaí forfheidhmiúcháin leis na heagraíochtaí sin agus na socruithe sin lena gcuirfear na gníomhaíochtaí sin i gcrích i Limistéar an Choinbhinsiúin.

               Airteagal 22
               Athbhreithniú

               1.Eagróidh an Coimisiún athbhreithnithe tráthrialta ar a éifeachtaí atá na bearta caomhnaithe agus bainistíochta arna ghlacadh aige agus a gcomhlionadh ó thaobh chuspóir an Choinbhinsiúin seo a bhaint amach. Féadfaidh scrúdú ar éifeachtacht fhorálacha an Choinbhinsiúin féin a bheith ar áireamh sna hathbhreithnithe sin.

               2.Cinnfidh an Coimisiún téarmaí tagartha agus modheolaíocht na n‑athbhreithnithe sin agus déanfar an méid seo a leanas iontu:

               (a)cleachtas eagraíochtaí réigiúnacha eile bainistíochta iascach a chur san áireamh agus athbhreithnithe feidhmíochta á ndéanamh acu;

               (b)ranníocaíochtaí ó na fochomhlachtaí a áireamh ann de réir mar is cuí; agus

               (c)rannpháirtíocht duine nó daoine a bhfuil inniúlacht aitheanta acu agus a bheidh neamhspleách ar chomhaltaí an Choimisiúin a áireamh ann freisin.

               3.Cuirfidh an Coimisiún san áireamh na moltaí a eascróidh as aon athbhreithniú den sórt sin agus déanfaidh sé bearta, de réir mar is iomchuí, lena n‑áirítear leasú iomchuí a dhéanamh ar a bhearta caomhnaithe agus bainistíochta agus ar na sásraí lena gcur chun feidhme. Maidir le haon tograí chun leasú a dhéanamh ar fhorálacha an Choinbhinsiúin seo a éiríonn as aon athbhreithniú den sórt sin, déileálfar leo de réir Airteagal 29.

               4.Cuirfear torthaí aon athbhreithnithe den sórt sin agus torthaí aon mheasúnaithe a dhéanfaidh an Coimisiún ina dhiaidh sin ar fáil go poiblí a luaithe is féidir tar éis iad a chur faoi bhráid an Choimisiúin.

               Airteagal 23

               Síniú, Daingniú, Glacadh agus Formheas

               1.Beidh an Coinbhinsiún seo ar oscailt chun a shínithe i Súl an 1 Aibreán 2012 ag na Stáit a ghlac páirt sna Cruinnithe Iltaobhacha maidir le Bainistiú Iascach Mórmhara san Aigéan Ciúin Thuaidh agus fanfaidh sé ar oscailt chun a shínithe ar feadh dhá mhí dhéag (12).

               2.Beidh an Coinbhinsiún seo faoi réir a dhaingnithe, a ghlactha nó a fhormheasa ag na Sínitheoirí. Taiscfear ionstraimí daingniúcháin, glactha nó formheasta le Rialtas Phoblacht na Cóiré, arb é an Taiscí é. Cuirfidh an Taiscí na Sínitheoirí go léir agus na Páirtithe Conarthacha go léir ar an eolas faoi gach daingniú, glacadh nó formheas a bheidh taiscthe agus comhlíonfaidh sé cibé feidhmeanna eile dá bhforáiltear i gCoinbhinsiún Vín 1969 maidir le Dlí na gConarthaí agus sa dlí idirnáisiúnta gnách.

               Airteagal 24

               Aontachas

               1.Beidh an Coinbhinsiún seo ar oscailt le haghaidh aontachas na Stát dá dtagraítear in Airteagal 23, mír 1.

               2.Tar éis don Choinbhinsiún seo teacht i bhfeidhm, féadfaidh na Páirtithe Conarthacha a iarraidh, trí chomhthoil, aontú don Choinbhinsiún seo:

               (a)Stáit eile nó eagraíochtaí réigiúnacha um chomhtháthú eacnamaíoch ar mian lena soithí iascaireachta gníomhaíochtaí iascaireachta a dhéanamh le haghaidh acmhainní iascaigh i Limistéar an Choinbhinsiúin; agus

               (b)Stáit chósta eile Limistéar an Choinbhinsiúin.

               3.Aon Pháirtí Conarthach nach dtagann faoin gcomhthoil i ndáil le mír 2, cuirfidh sé na cúiseanna atá aige gan déanamh amhlaidh faoi bhráid an Choimisiúin i scríbhinn.

               4.Taiscfear na hionstraimí aontachais leis an Taiscí. Cuirfidh an Taiscí gach aontachas in iúl do na Sínitheoirí agus do na Páirtithe Conarthacha uile.

               Airteagal 25
               Teacht i bhfeidhm

               1.Tiocfaidh an Coinbhinsiún seo i bhfeidhm céad ochtó (180) lá ón dáta a gheobhaidh Taiscí an ceathrú hionstraim dhaingniúcháin, ghlactha, formheasta nó aontachais.

               2.I gcás Páirtithe Conarthacha a thaisc ionstraim dhaingniúcháin, ghlactha, formheasta nó aontachais maidir leis an gCoinbhinsiún seo tar éis na ceanglais maidir le teacht i bhfeidhm a bheith comhlíonta ach roimh an dáta a dtiocfaidh an ionstraim i bhfeidhm, beidh éifeacht ag an daingniú, ag an nglacadh, ag an bhformheas nó ag an aontachas ar dháta an Choinbhinsiúin seo a theacht i bhfeidhm nó tríocha (30) lá tar éis an dáta a thaiscfear an ionstraim, cibé dáta acu is déanaí.

               3.Maidir le Páirtithe Conarthacha a mbeidh ionstraim dhaingniúcháin, ghlactha, formheasta nó aontachais taiscthe acu tar éis an dáta a tháinig an Coinbhinsiún seo i bhfeidhm, tiocfaidh an Coinbhinsiún seo in éifeacht tríocha (30) lá tar éis an dáta a thaiscfear an ionstraim.

               Airteagal 26

               Forchoimeádais agus Eisceachtaí

               Ní fhéadfar aon fhorchoimeádas ná eisceacht a dhéanamh maidir leis an gCoinbhinsiún seo.

               Airteagal 27

               Dearbhuithe agus Ráitis

               Ní choisceann Airteagal 26 Stát nó eagraíocht réigiúnach um chomhtháthú eacnamaíochta, agus é nó í ag síniú, ag daingniú, ag glacadh, ag formheas nó ag aontú don Choinbhinsiún seo, dearbhuithe nó ráitis a dhéanamh, cibé friotal a úsáidtear nó cibé ainm a thugtar dóibh, d’fhonn, inter alia, a dhlíthe agus a rialacháin a chomhchuibhiú le forálacha an Choinbhinsiúin seo, ar choinníoll nach n‑airbheartaíonn na dearbhuithe nó na ráitis sin éifeacht dhlíthiúil fhorálacha an Choinbhinsiúin seo a eisiamh ná a mhodhnú maidir lena bhfeidhmiú maidir leis an Stát sin nó leis an eagraíocht réigiúnach um lánpháirtiú eacnamaíoch.

               Airteagal 28

               Gaol le Comhaontuithe Eile

               1.Ní athróidh an Coinbhinsiún seo cearta agus oibleagáidí Páirtithe Conarthacha a eascraíonn as comhaontuithe eile atá ar comhréir leis an gCoinbhinsiún seo agus nach ndéanann difear do Pháirtithe Conarthacha eile a gcearta a theachtadh nó a n‑oibleagáidí a chomhlíonadh faoin gCoinbhinsiún seo.

               2.Ní dhéanfaidh aon ní sa Choinbhinsiún seo dochar do chearta, do dhlínse ná do dhualgais na bPáirtithe Conarthacha faoi Choinbhinsiún 1982 nó faoi Chomhaontú 1995. Déanfar an Coinbhinsiún seo a léiriú agus a chur chun feidhme i gcomhthéacs Choinbhinsiún 1982 agus Chomhaontú 1995 agus ar bhealach atá i gcomhréir leo.

               Airteagal 29
               Leasuithe

               1.Déanfar aon togra chun an Coinbhinsiún seo a leasú a chur i scríbhinn chuig Cathaoirleach an Choimisiúin nócha (90) lá ar a laghad roimh an gcruinniú ag a mbeartaítear é a bhreithniú, agus déanfaidh Cathaoirleach an Choimisiúin an togra a tharchur go pras chuig comhaltaí uile an Choimisiúin. Déanfar leasuithe beartaithe ar an gCoinbhinsiún seo a bhreithniú ag gnáthchruinniú an Choimisiúin, mura n‑iarrfaidh tromlach de chomhaltaí an Choimisiúin ar chruinniú speisialta an leasú beartaithe a phlé. Féadfar cruinniú speisialta a chomóradh le fógra nócha (90) lá ar a laghad.

               2.Glacfaidh na Páirtithe Conarthacha leasuithe ar an gCoinbhinsiún seo ag an gCoimisiún trí chomhthoil. Déanfaidh an Taiscí téacs aon leasuithe a ghlacfar amhlaidh a tharchur chuig gach Páirtí Conarthach.

               3.Beidh éifeacht le leasú maidir le gach Páirtí Conarthach céad is fiche (120) lá tar éis an dáta tarchuir a bheidh sonraithe san fhógra ón Taiscí á rá go bhfuair gach Páirtí Conarthach fógra i scríbhinn maidir le formheas.

               4.Aon Stát nó eagraíocht réigiúnach um chomhtháthú eacnamaíoch a thiocfaidh chun bheith ina Pháirtí Conarthach sa Choinbhinsiún seo tar éis leasú a ghlacadh i gcomhréir le mír 2, measfar go mbeidh an leasú sin formheasta acu.

               Airteagal 30
               Iarscríbhinn

               Beidh an Iarscríbhinn ina dlúthchuid den Choinbhinsiún seo agus, mura bhforáiltear a mhalairt go sainráite, folaíonn tagairt don Choinbhinsiún seo tagairt don Iarscríbhinn.

               Airteagal 31

               Tarraingt siar

               1.Féadfaidh aon Pháirtí Conarthach tarraingt siar ón gCoinbhinsiún ar an 31 Nollaig aon bhliain trí fhógra a thabhairt don Taiscí roimh nó ar an 30 Meitheamh roimhe sin agus cuirfidh an Taiscí cóipeanna den fhógra sin chuig Páirtithe Conarthacha eile.

               2.Féadfaidh aon Pháirtí Conarthach eile tarraingt siar ón gCoinbhinsiún an 31 Nollaig chéanna ansin trí fhógra a thabhairt don Taiscí laistigh de mhí amháin ó chóip d’fhógra tarraingthe siar a bheidh tugtha de bhun mhír 1 a fháil.

               DÁ FHIANÚ SIN, tá na daoine a bhfuil a síniú anseo thíos, agus iad údaraithe go cuí ag a Rialtais faoi seach , tar éis an Coinbhinsiún seo a shíniú.

               ARNA DHÉANAMH i dTóiceo, an ceathrú lá is fiche d’Fheabhra 2012, i mBéarla agus i bhFraincis, agus comhúdarás ag gach téacs acu.

               Iarscríbhinn

               Eintitis Iascaireachta

               1.Tar éis don Choinbhinsiún seo teacht i bhfeidhm, féadfaidh aon eintiteas iascaireachta a ndearna a shoithí iascaireacht nó a bhfuil sé beartaithe ag a shoithí iascaireacht a dhéanamh ar acmhainní iascaigh, trí ionstraim i scríbhinn a sheachadfar don Taiscí, a ghealltanas daingean a chur in iúl cloí le téarmaí an Choinbhinsiúin seo agus aon bhearta caomhnaithe agus bainistíochta a ghlacfar de bhun an Choinbhinsiúin seo a chomhlíonadh. Tiocfaidh an gealltanas sin in éifeacht tríocha (30) lá ón dáta a bhfaighfear an ionstraim. Féadfaidh aon eintiteas iascaireachta den sórt sin an gealltanas sin a tharraingt siar an 31 Nollag aon bhliain trí fhógra i scríbhinn a thabhairt don Taiscí roimh nó ar an 30 Meitheamh roimhe sin.

               2.Féadfaidh aon eintiteas iascaireachta dá dtagraítear i mír 1, trí ionstraim i scríbhinn a sheachadfar chuig an Taiscí, a ghealltanas daingean a chur in iúl cloí le téarmaí an Choinbhinsiúin seo mar a fhéadfar é a leasú de bhun Airteagal 29, mír 3. Beidh éifeacht leis an ngealltanas sin ó na dátaí dá dtagraítear in Airteagal 29, mír 3 nó ar an dáta a fhaightear an teachtaireacht i scríbhinn dá dtagraítear sa mhír seo, cibé acu is déanaí.

               3.Eintiteas iascaireachta a bhfuil gealltanas daingean tugtha aige cloí le téarmaí an Choinbhinsiúin seo agus na bearta caomhnaithe agus bainistíochta arna nglacadh de bhun an Choinbhinsiúin seo i gcomhréir le mír 1a chomhlíonadh, ní mór dó oibleagáidí chomhaltaí an Choimisiúin a chomhlíonadh agus féadfaidh sé páirt a ghlacadh in obair an Choimisiúin, lena n‑áirítear cinnteoireacht, i gcomhréir le forálacha an Choinbhinsiúin seo. Chun críocha an Choinbhinsiúin seo, folaíonn tagairtí don Choimisiún nó do chomhaltaí an Choimisiúin eintiteas iascaireachta den sórt sin.

               4.Má bhaineann díospóid le heintiteas iascaireachta a chuir in iúl go bhfuil sé tiomanta a bheith faoi cheangal ag téarmaí an Choinbhinsiúin seo i gcomhréir leis an Iarscríbhinn seo agus nach féidir í a réiteach ar mhodh cairdiúil, cuirfear an díospóid, arna iarraidh sin d’aon pháirtí sa díospóid, faoi eadráin chríochnaitheach cheangailteach de réir rialacha ábhartha na Buan-Chúirte Eadrána.

               5.Is chun críoch an Choinbhinsiúin seo amháin iad forálacha na hIarscríbhinne seo a bhaineann le rannpháirtíocht eintitis iascaireachta.